Oικονομικές & γρήγορες λύσεις ανακαίνισης - OneMagazino\nHome Διακόσμηση Oικονομικές & γρήγορες λύσεις ανακαίνισης\nΌλοι έχουμε δικαίωμα στην ανανέωση του προσωπικού μας χώρου. Συνήθως, όμως, κάθε αλλαγή φαντάζει στο μυαλό μας δύσκολη, έως ακατόρθωτη, και πάνω από όλα ακριβή. Σε μια ανακαίνιση θαυμάζεις το αποτέλεσμα. Πρόκειται, όμως, για μια διαδικασία η οποία διαρκεί σε χρόνο, μπορεί να σας βγάλει από την βολή σας για κάποιες μέρες και να είστε διστακτικοί για την κούραση που μπορεί να υποστείτε.\nΚαι οι πιο μικρές αλλαγές ωστόσο μπορούν να σας ανανεώσουν και να αλλάξουν την ατμόσφαιρα στον χώρο σας. Οι αλλαγές μπορούν να συνδυάζουν πάντα την οικονομία, την ανανέωση και την αισθητική και σαφώς πιο γρήγορα και αβίαστα! Ακολουθήστε τις συμβουλές μας για την αλλαγή κάθε χώρου του σπιτιού σας, γιατί όλοι αξίζουμε να επιστρέφουμε σε ένα όμορφο σπίτι.\nΌσον αφορά το χώρο του μπάνιου, προσδίδει ιδιαίτερη αισθητική να συνδυάζονται τα είδη μεταξύ τους σε στυλ και σε χρώμα. Μπορείτε να ξεκινήσετε την αλλαγή του μπάνιου σας ανανεώνοντας τα μικρά συμπληρωματικά αξεσουάρ όπως η θήκη για σαπούνι, οι ποτηροθήκες, τα ντισπένσερ και το πιγκάλ. Διαλέξτε ένα στυλ για όλα και προσπαθήστε να μην είναι αταίριαστα μεταξύ τους και κυρίως να ανήκουν σε μια σειρά. Κατά αυτόν τον τρόπο θα δημιουργήσετε ένα συγκεκριμένο στυλ στο μπάνιο σας. Στη συνέχεια μπορείτε στα διάφορα αξεσουάρ να ταιριάξετε ένα νέο καπάκι λεκάνης .\nΕπίσης, η κουρτίνα του μπάνιου κάνει μια αισθητή διαφορά στο συγκεκριμένο χώρο λόγω του χώρου που καλύπτει. Διαλέγοντας μία νέα κουρτίνα, ο χώρος θα αλλάξει ή αναλόγως το χρώμα που θα διαλέξετε να φαίνεται πιο μεγάλος. Στο τέλος, προσθέστε ένα χαλάκι μπάνιου και ο χώρος σας θα γίνει αγνώριστος!\nΣυμβουλή μας είναι να ακολουθήσετε τις αποχρώσεις και το στυλ που έχει ήδη το μπάνιο σας. Αφού δεν θα προχωρήσετε σε ανακαίνιση και δεν θα αλλαχτούν τα ήδη υπάρχοντα πλακάκια σας, αν κατά κύριο λόγο τα συγκεκριμένα είναι σε περίπλοκα μοτίβα ή σε έντονες αποχρώσεις προτιμήστε διακριτικά αξεσουάρ και σε φυσικούς τόνους. Αντίθετα αν το μπάνιο σας είναι πολύ λευκό ή ουδέτερο προσθέστε έντονα χρώματα για να ζωντανέψετε τον χώρο. Το μπάνιο δεν πρέπει να έχει πολλά έπιπλα και να διακρίνεται από άνεση. Ένα ντουλάπι αποθήκευσης και ένας διακριτικός κάδος άπλυτων είναι όσα χρειάζεστε.\nΤο υπνοδωμάτιο είναι ένας χώρος που επιζητούμε να αποπνέει ηρεμία αλλά και να εκφράζει την προσωπικότητά μας. Ίσως πολλές φορές αποτελεί τον μοναδικό προσωπικό μας χώρο μέσα στο σπίτι οπότε θέλουμε να επιλέγουμε τα έπιπλα που επιθυμούμε, τα χρώματα που μας εκφράζουν και τη διάταξη που μας βολεύει στην καθημερινότητά μας. Σημεία που θα μπορούσαν να αλλάξουν αισθητά το υπνοδωμάτιο είναι αρχικά ο τοίχος.\nΔεν χρειάζεται να ασχοληθείτε με παραπάνω από μία του πλευρά, ιδανικά μόνο με τον τοίχο πίσω από το κρεβάτι. Μια ταπετσαρία, ένας πίνακας ή πολλές μικρές κορνίζες της αρεσκείας σας μπορούν να μετατρέψουν το δωμάτιό σας σε έναν ατμοσφαιρικό χώρο. Στην ουσία δημιουργείτε έναν ωραίο καμβά που πλαισιώνει το κρεβάτι σας.\nΠέρα από τον τοίχο, ξεκινήστε μια ταξινόμηση στο δωμάτιό σας. Αν έχετε αρκετά πράγματα μέσα στο δωμάτιο ανασυντάξετε τα σε κουτιά αποθήκευσης ή σε ράφια σε κενά σημεία του τοίχου. Θα έχετε πλέον στη διάθεσή σας περισσότερο χώρο και συνεπώς το δωμάτιό σας θα φανεί πιο μεγάλο και άνετο. Επίσης, αν δεν έχετε καθρέφτη στον δωμάτιό σας, σκεφτείτε σοβαρά να αγοράσετε έναν και κυρίως να τον τοποθετήσετε απέναντι από μπαλκόνι ή παράθυρο.\nΟι καθρέφτες κάνουν το δωμάτιο να φαίνεται πιο μεγάλο και όταν τοποθετούνται στο κατάλληλο σημείο αντανακλώντας το φως μπορούν να δημιουργήσουν μια πιο ζεστή ατμόσφαιρα στο δωμάτιο.\nΤέλος, στην προσπάθεια ανάδειξης ενός φωτεινού δωματίου αποφύγετε τις βαριές κουρτίνες οι οποίες μπορεί να κοσμούν καιρό το δωμάτιό σας και προτιμήστε πάνελ ή στόρια. Τα τελευταία σας δίνουν την επιλογή της συσκότισης αλλά και της εισόδου του φωτός στο χώρο ενώ είναι μια ιδιαίτερα μοντέρνα επιλογή.\nΤο σαλόνι είναι ένας κοινόχρηστος χώρος για όλη την οικογένεια. Για αυτόν ακριβώς τον λόγο πρέπει να είναι ένας χώρος με ζεστή και φιλόξενη ατμόσφαιρα. Συνήθως κάνουμε το λάθος και φορτώνουμε το σαλόνι μας με κάθε λογής διακοσμητικό που τελικά «βαραίνει» το χώρο, το κοσμούμε με βαριές κουρτίνες που εμποδίζουν το φως και βρισκόμαστε τελικά σε έναν αφιλόξενο και μουντό χώρο που αντί να μας καλωσορίζει μας κάνει να τον αποφεύγουμε.\nΑρχικά, ο χώρος μπορεί να μεταμορφωθεί αλλάζοντας την απόχρωση του τοίχου. Μία πλευρά είναι αρκετή για να φωτίσει και να αλλάξει ριζικά το χώρο. Δεν χρειάζεται το χρώμα να είναι πολύ έντονο. Μπορείτε να προτιμήσετε παλ αποχρώσεις, ιβουάρ ή υπόλευκες.\nΜετά συνεχίστε με τα έπιπλα. Οι καναπέδες και οι πολυθρόνες μπορούν εύκολα να ανανεωθούν με τα κατάλληλα καλύμματα αλλά και προσθέτοντας μαξιλάρια σε διάφορα μεγέθη και αποχρώσεις.\nΟι κουρτίνες επίσης μπορούν εύκολα να συνδυαστούν με τα καινούρια σας ριχτάρια και καλύμματα ενώ μπορείτε να παίξετε με συνδυασμούς από βουάλ με κουρτίνες συσκότισης σε διαφορετικές αποχρώσεις. Δώστε προσοχή ακόμα στα χαλιά.\nΤα χαλιά είναι συνήθως βαριά κομμάτια που συνθέτουν την εικόνα του σαλονιού μας. Αν θέλετε να τα κρατήσετε, περιορίστε τα επιπλέον διακοσμητικά στοιχεία στα υπόλοιπα έπιπλα για να αναδειχθούν όπως αναφέραμε παραπάνω. Ωστόσο, αν η ανάγκη σας για ανανέωση υπερτερήσει, τότε διαλέξτε ένα χαλί που σε ένα αρκετά ουδέτερο σαλόνι θα δώσει έντονη αντίθεση ενώ σε ένα σαλόνι ήδη φορτωμένο θα ηρεμεί το χώρο.\nΤέλος, την εικόνα του σαλονιού την συνθέτει πολύ συχνά το τζάκι σε μια γωνιά του. Αν το έχετε αφήσει λίγο παραμελημένο ή δεν ξέρετε πώς να το αναδείξετε ως κάτι όμορφο στο χώρο σας έχουμε τη λύση. Καθαρίστε τη σχάρα από τις στάχτες και μετατρέψτε το σε ένα μοντέρνο χώρο προσθέτοντας μια σύνθεση κεριών στο κέντρο του. Όταν η εποχή δεν προστάζει την ζέστη του τζακιού μπορείτε να ανάβετε τα κεριά σας σε ειδικές περιπτώσεις και να δημιουργήσετε έναν πολύ ατμοσφαιρικό χώρο για εσάς και τους καλεσμένους σας.\nΗ κουζίνα αποτελεί ένα χώρο που πέρα από την πρακτική του λειτουργία πρέπει να αναδεικνύεται και ως ένας χώρος μοντέρνος, κομψός και με αισθητική.\nΞεκινήστε τις αλλαγές από τις πρακτικές διαδικασίες αλλάζοντας την μπαταρία του νεροχύτη. Επιλέξτε τον κατάλληλο για την εγκατάστασή σας και αναδείξτε εύκολα το συγκεκριμένο σημείο που αν μη τι άλλο χρησιμοποιείτε καθημερινά.\nΌσον αφορά τη σύνθεση επίπλων της κουζίνας σας μπορεί εύκολα να ανανεωθεί αλλάζοντας μόνο τα χερούλια των ντουλαπιών. Τα συγκεκριμένα μπορούν να αναδείξουν τα ντουλάπια και να τα κάνουν πιο μοντέρνα και κομψά. Ύστερα προχωρήστε σε μια ανακατάταξη της κουζίνας. Αν θεωρείτε ότι έχετε αρκετά πράγματα τα οποία αναγκαστικά αφήνετε εκτεθειμένα στον πάγκο σας επιλέξτε το κατάλληλο αντικείμενο αποθήκευσης. Πιατοθήκες, θέσεις για κουτάλες και μαχαίρια, επιτοίχιες ράγες με κρεμαστούς γάντζους για καθημερινά σκεύη μπορούν να σας λύσουν τα χέρια.\nΕπίσης, ο τοίχος της κουζίνας με τον καιρό λόγω της μαγειρικής και της υγρασίας λερώνεται με αποτέλεσμα η κουζίνα μας να χάνει από την αισθητική της. Μπορείτε εύκολα να καλύψετε αυτές τις ατέλειες τοποθετώντας επένδυση τοίχου, η οποία πέρα από την κάλυψη που προσφέρει, θα ανανεώσει την εικόνα της κουζίνας σας. Αρκεί να επιλέξετε τον κατάλληλο συνδυασμό που ταιριάζει στις αποχρώσεις των επίπλων σας.\nΕπίσης, απαλλαχτείτε από βαριές και σκούρες κουρτίνες στο χώρο της κουζίνας. Η κατάλληλη λύση είναι στόρια σε μορφή ρόμαν που η ποικιλία τους σε υφάσματα και αποχρώσεις θα δώσουν μια άλλη διάθεση στο χώρο.\nΤέλος, η διάταξη στην κουζίνα είναι πολύ εύκολο να αλλάξει. Μπορείτε εύκολα να την μετατρέψετε σε ένα χώρο που συγκεντρώνεται η οικογένεια για το γεύμα της και να περάσετε όμορφα προετοιμάζοντας τα υπόλοιπα γεύματα της ημέρας. Αν διαθέτετε ψηλό πάγκο, μπορείτε να προμηθευτείτε σκαμπό τα οποία να σας βοηθήσουν ώστε να αξιοποιήσετε το χώρο για να σερβιριστεί εκεί η οικογένεια. Μην διστάσετε να τα διαλέξετε σε έντονα χρώματα που δίνουν ζωντάνια. Αλλιώς πτυσσόμενα ράφια που μπορούν να χρησιμοποιηθούν ως πρόχειρος πάγκος μπορούν να λειτουργήσουν αντίστοιχα και να μην στερούν τίποτα από το χώρο σας.\nΠροχωρήστε στην αλλαγή των κλειδαριών και των πόμολων στις εσωτερικές πόρτες του σπιτιού καθώς και στα ντουλάπια. Πολλές φορές η ανανέωση συνθέτεται με τις μικρές αλλαγές.\nΑνανεώστε τις λάμπες του σπιτιού. Το φως αναδεικνύει όλους τους χώρους ενώ η τοποθέτηση σποτ σε σημεία όπως σκάλες, κοντά σε πίνακες, καθρέφτες και τραπεζάκια θα σας εντυπωσιάσει.\nΜην ξεχνάτε τους πίνακες σε όλη την έκταση του σπιτιού. Μπορούν να ζωντανέψουν σημεία όπως ένας ανεκμετάλλευτος διάδρομος. Απλά μην το παρακάνετε ή προσθέσετε πολύ έντονα κάδρα.\nPosted by Magazino1 on 5.2.20\nIsmini Vasileiou είπε...\nΠάρα πολύ ωραίο άρθρο και πολύ καλές και σωστές οι συμβουλές σου, μιλάω εκ πείρας!! Πρόσφατα ήθελα να αλλάξω το μπάνιο μου γιατί είναι αρκετά παλιό και "βαρετό". Λόγω budget δεν μπορούσα να αλλάξω πλακάκια, αλλα έβαψα τους τοίχους να φαίνεται καινούριο, έβαλα άσπρα βότσαλα και μεγάλα αρωματικά κεριά και τέλος πρόσθεσα αυτό το χαλάκι μπάνιου https://www.bedandbath.gr/mpanio/xalakia-mpaniou/patakia-mpaniou-vamvakera-monoxroma-002262/?ColorID=12149 που το σέταρα και με την ίδια κουρτίνα και ομολογώ το μπανάκι μου φαίνεται σαν καινούριο! δεν χρειάζονται πάντα πολλά λεφτά για να βγει κάτι ωραίο! αρκεί να δώσεις έμφαση στις λεπτομέρειες και να συνδυάσεις καλά μεταξύ τους τα χρώματα σε αξεσουάρ και λευκά είδη και πραγματικά μπορείς να βγάλεις ένα πολύ καλό αποτέλεσμα!\n24 Φεβρουαρίου 2020 - 5:56 μ.μ.\nΔείτε την ταινία Amelie - Le Fabuleux Destin d'Amé...


Ἀπρίλιος 3, 2014 ἀπὸ τὸν/τὴν momyof9\n“Ήταν ένας από τους λίγους Κολοκοτρωναίους που πέθανε στο κρεβάτι και όχι στη μάχη. Ίσως γιατί γεννήθηκε πάνω σε μάχη. Ήταν τότε με τα «Ορλωφικά». Μεγάλη Δευτέρα στις 29 Μαρτίου 1770, ενώ οι Έλληνες επιχείρησαν να πολιορκήσουν την Τριπολιτσά, οι Τούρκοι έκαναν γιουρούσι και τους κατατρόπωσαν. Ακολούθησαν σφαγές, λεηλασίες και εξανδραποδισμοί. Οι Τούρκοι κυνηγούσαν παντού τους δυστυχισμένους ραγιάδες που τόλμησαν να διεκδικήσουν την ελευθερία τους. Στα βουνά απέναντι από την Τρίπολη που καίγονταν, πάνω στην πλαγιά στο Ραμαβούνι, όμως ήταν γραφτό να γεννηθεί ο ελευθερωτής τους.\nΕκεί, τη Δευτέρα του Πάσχα, είχαν πιάσει οι πόνοι την ετοιμόγεννη μάνα του. Κάτω από ένα δένδρο και ενώ γύρω της τα παλικάρια πολεμούσαν για να σταματήσουν τους Τούρκους, η «Καπετάνισσα» η γυναίκα του Κωνσταντή Κολοκοτρώνη, γέννησε. Έτσι ακριβώς ήρθε στο ζωή το μικρό αγόρι που θα γινόταν αργότερα ένα από τα σημαντικότερα πρόσωπα της Ιστορίας μας. Το κλάμα του δεν ακούστηκε, το σκέπασαν οι κλαγγές των όπλων, οι εκρήξεις, οι πυροβολισμοί και η βουή της μάχης. Δυο ματωμένα κουρέλια το τύλιξαν για να ζεστάνουν το ξυλιασμένο κορμάκι του. Δεν άκουσε το καημένο ούτε ευχές ούτε νανούρισμα αλλά μόνο τα αναφιλητά των ορφανών, τα μοιρολόγια των μαυροφορεμένων μανάδων και συζύγων και τις κατάρες τους για τους Τούρκους. Αυτά ήταν τα καλοσωρίσματα στη ζωή του. Ακόμη και ο παππούς του ο Γιάννης Κολοκοτρώνης όταν έμαθε τη γέννηση του μελαγχόλησε. Άλλος ένας ραγιάς γεννήθηκε! «Άντε μωρέ!» είπε αναστενάζοντας «και τούτο το παιδί θα μεγαλώσει, θα παντρευτεί, θα κάνει παιδιά, θα κάνει εγγόνια και πάλι σκλάβοι θα είμαστε!». Πόσο έξω έπεσε! Αλλά τι άλλο μπορούσε να πει κι αυτός ο τόσο δυστυχισμένος αγωνιστής της ελευθερίας! Αρκεί να σκεφθεί κανείς ότι από το 1742 μέχρι το 1806 είχαν σκοτωθεί εβδομήντα Κολοκοτρωναίοι πολεμώντας χωρίς να δουν την Πατρίδα ελεύθερη. “(από το άρθρο του Στυλιανού Πολίτη:Οι τελευταίες ημέρες του Θεοδώρου Κολοκοτρώνη)\nΓυναίκες Ηρωίδες (3ο μέρος αφιερώματος) Μητέρες και σύζυγοι ηρώων\nΚαταχωρίσθηκε στὴν κατηγορία Ηρωίδες- ήρωες,Ιστορία καὶ σημειώθηκε ὡς Θ. Κολοκοτρώνης. Φυλάξτε τὸν μόνιμο σύνδεσμο στὰ ἀγαπημένα σας.\n← Σε ένα καταπράσινο δάσος…\n”Σ’αγαπώ γιατί είσαι εσύ…και όχι εγώ!” →\nmacedonianancestry | Ἀπρίλιος 3, 2017, 11:56 μ.μ.


Σιρανό ντε Μπερζεράκ - Γιάννης Κακλέας: Κριτική θεάτρου\n[…] Ταπεινός εξάλλου σημαίνει μικρέ μου, να είσαι ικανοποιημένος με τα ...\nΟ «Ματωμένος γάμος» του Λόρκα, δεν χρειάζεται ιδιαίτερες συστάσεις στο ελληνικό κοινό, μιας και αποτελεί ένα από τα πιο αγαπητά και πολυανεβασμένα έργα της παγκόσμιας δραματουργίας. Μάλιστα, αν μετρήσουμε πόσες φορές έχει παιχτεί μόνο την τελευταία εικοσαετία από κρατικές ή μη σκηνές, επαγγελματικούς και ερασιτεχνικούς θιάσους, πολύ πιθανό να βρεθούμε μπροστά σε έναν αριθμό που θα μας εκπλήξει.\nΟ Λόρκα, επηρεασμένος από κάποιον αιματοβαμμένο γάμο οικείων του προσώπων στην Αλμερία το 1928, συνθέτει ένα σκοτεινό έργο, πλημμυρισμένο ισπανικό πάθος και στολισμένο με ανδαλουσιανή ποίηση και λαογραφία.\nΓια πολλά χρόνια η οπτική εστίαζε κυρίως στο ηθογραφικό κομμάτι του έργου, αυτό που φαντάζει σε πρώτη ανάγνωση μια καταγραφή της αγροτικής ζωής και της εθιμικής τελετουργίας, με χαρακτήρες επίπεδους, χωρίς προσωπικότητα και ατομικότητα. Εξού και το γεγονός ότι οι περισσότεροι ήρωες δεν διαθέτουν όνομα: Νύφη, Γαμπρός, Μητέρα Γαμπρού, Πατέρας Νύφης κοκ. Όμως, η λυρική ποίηση, το διαρκές τραγούδι της ζωής και του θανάτου, περιχυμένο με την ισπανική ιδιοσυγκρασία και παράδοση, οι συμβολικές μορφές του Φεγγαριού και του Θανάτου και η σμίξη φανταστικού και ρεαλιστικού επιπέδου, αποτελούν αναμφισβήτητα ένα δυνατό πρωτοποριακό κράμα. Σε ένα τόσο διάσημο έργο και με τους σκηνοθέτες να δίνουν επίμονα σημασία τις περισσότερες φορές στη λαογραφική διάσταση, κάθε νέα σκηνοθετική προσπάθεια είναι επιθυμητή και καλοδεχούμενη. Αρκεί να μην ξεχνάμε πως τόσο σημαντικά κείμενα, γεμάτα συμβολισμούς και κρυμμένες παγίδες, εκθέτουν το σκηνοθέτη που θα επιχειρήσει να επιβάλλει την δική του άποψη πάνω από την ουσία τους, αντί να καθοδηγηθεί από αυτήν. Ο Γιάννης Κακλέας επιχειρεί διαφορετική ανάγνωση, διανθίζοντας τη σύλληψη με γκροτέσκο στοιχεία και σωματική προσέγγιση σε σημαντικά σημεία του έργου: επιλέγει μια νέα ηλικιακά γυναίκα για το ρόλο της Μάνας, αφήνει να αιωρούνται υπονοούμενα για οιδιπόδειο σύμπλεγμα, περιγράφει το θάνατο σαν απανταχού παρούσα σκιά που παραπέμπει περισσότερο σε χαρακτήρα από κόμικς, απορρίπτει εντελώς την φολκλόρ διάσταση του έργου και περιγράφει το ερωτικό τρίγωνο με μία ενδιαφέρουσα σκηνοθετημένη σωματικά στιγμή. Έδωσε βάση στη δημιουργία ιδιαίτερων εικόνων και φορμών και γενικότερα θα λέγαμε πως η παράσταση ήταν πλούσια σε τεχνική και καίρια ευρήματα, έλειπε όμως σε αρκετά σημεία το συναίσθημα. Τα αφαιρετικά σκηνικά του Μανόλη Παντελιδάκη και τα μίνιμαλ κοστούμια της Εύας Νάθενα, εξυπηρέτησαν το σκοπό του Γ. Κακλέα. Καίριες οι μουσικές επιλογές του Γιώργου Μιχαλόπουλου, που υπογράμμιζαν την ατμόσφαιρα, ενώ έξοχοι και υποβλητικοί ήταν οι φωτισμοί του Σάκη Μπιρμπίλη.\nΟι ηθοποιοί προσπάθησαν αρκετά να υπηρετήσουν τις οδηγίες του σκηνοθέτη. Η Εβελίνα Παπούλια, έχει ούτως ή άλλως δυναμική παρουσία και λόγο πάνω στο σανίδι, ήταν πειστική, μα δεν παρέπεμπε σε μία μορφή βασανισμένη και γερασμένη. Ακόμα και εάν ο σκοπός ήταν μία μητρική φιγούρα να ανταγωνίζεται την ομορφιά και την παρουσία της νύφης στην καρδιά του γιου σε όλα τα επίπεδα, απέχει πολύ από την περιγραφή του αρχικού κειμένου. Η Λένα Παπαληγούρα ήταν αρκετά καλή σε αυτό που της ζητήθηκε, δίνοντας περισσότερο βάρος στην απαιτητική σκηνική παρουσία μιας γκόθικ αισθητικής. Οι Δημήτρης Μοθωναίος και Λάμπρος Κτεναβός δεν απέδωσαν τον βαθύ συναισθηματισμό των ανταγωνιστών, όμως εκτέλεσαν όμορφα τις χορογραφίες. Ο Δημήτρης Γεωργαλάς ήταν μεστός και άμεσος, με έλεγχο του τόνου και της φωνής του, όπως και η Ιφιγένεια Αστεριάδη, που όμως ως Φεγγάρι κράτησε κάποιες αποστάσεις από την παθιασμένη ποιητικότητα του λόγου. Η Ειρήνη Μπούνταλη από την άλλη, στάθηκε κάπως αναποφάσιστα απέναντι στην ηρωίδα της. Η Αριάδνη Καβαλλιέρου, είναι μία ηθοποιός εύπλαστη και μεταβαλλόμενη, πειστικότατη στην ιδιαίτερη μεταμόρφωση, με την οποία κατάφερε να ξεχωρίσει.\nΑν και η παράσταση ήταν μακριά από την κλασική γραμμή που ακολουθείται, αυτήν του ανδαλουσιανού τοπίου και του παθιασμένου θρήνου, αποτελεί σίγουρα μία ακόμα ενδιαφέρουσα προσπάθεια για να γνωρίσει το κοινό τον πραγματικό Λόρκα, του Duende και των ξακουστών εσωτερικών κραδασμών της ισπανικής ψυχής. *Το εμβληματικό έργο του Φεντερίκο Γκαρθία Λόρκα, Ματωμένος Γάμος, παρουσιάζεται στο Θέατρο Αποθήκη σε σκηνοθεσία Γιάννη Κακλέα. ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ\nΟ Διονύσης Σαββόπουλος δεν χρειάζεται ιδιαίτερες συστάσεις. ...\nΈχοντας χορέψει με το NDT και τον Ουίλλιαμ Φορσάϊθ, ο εξαιρετικά ...


Γιουβέντους: «Καθαροί» όλοι στην ομάδα - overfm.gr\nΓιουβέντους: «Καθαροί» όλοι στην ομάδα\n06/01 16:32 06/01 16:44\nΟ συναγερμός έληξε για την ομάδα της Γιουβέντους, αφού όλα τα τεστ κορωνοϊού που έγιναν, βγήκαν όλα αρνητικά.\nΜετά τα κρούσματα κορωνοϊού που εντοπίστηκαν στους Άλεξ Σάντρο και Κουαρδάδο, δεν διατρέχει πλέον κανένας κίνδυνος. Επομένως, η αποστολή της ομάδας ταξίδεψε κανονικά για το αποψινό (6/1) ματς με την Μίλαν στο «Σαν Σίρο».\nΣε ότι αφορά το αγωνιστικό κομμάτι ο Αντρέα Πίρλο δεν θα υπολογίζει τον τραυματία Μοράτα, ενώ η Μίλαν δεν έχει διαθέσιμο τον τιμωρημένο Σάντρο Τονάλι, καθώς και τους τραυματίες Μπενασέρ, Γκάμπια, και Σαλεμάκερς.\nΕπιπλέον, οι «Ροσονέρι» βρίσκονται στην πρώτη θέση της βαθμολογίας μετρώντας συνολικά 37 πόντους. Αντίθετα, η «μεγάλη κυρία» είναι πέμπτη έχοντας 27 βαθμούς. Τέλος διαιτητής της αναμέτρησης θα είναι ο Μασιμιλιάνο Ιράτι.\nΚρούσματα κορωνοϊού: Mόνη πρώτη η Αττική, η κατανομή στο λεκανοπέδιο\nΜπαρτσελόνα: Αναβλήθηκαν οι εκλογές\n15/01 17:58 15/01 16:00\nΠαρί: Στο στόχαστρο ο Ντιμπάλα\n15/01 14:06 15/01 12:50\nΡόμα: Στην εντατική ο Ντε Σάνκτις\nΜίλαν: θετικός στον κορωνοϊό κι άλλος παίκτης


Τάσος Νούσιας για Ελισάβετ Κωνσταντινίδου – «Με φέρνετε σε πολύ δύσκολη θέση» – Alpha Πάτρας\nΒρίσκεστε σε:Αρχική»Μικροσκόπιο»Τάσος Νούσιας για Ελισάβετ Κωνσταντινίδου – «Με φέρνετε σε πολύ δύσκολη θέση»\nΣτην εκπομπή της Κατερίνας Καινούργιου μίλησε το μεσημέρι της Τρίτης (21/9) ο ηθοποιός Τάσος Νούσιας.\nΟ Τάσος Νούσιας αναφέρθηκε φυσικά στη σειρά «Σασμός» και αποκάλυψε ότι μετά τη χθεσινή δολοφονία του Στεφανή, του ήρωα δηλαδή που υποδύεται, θα τον βλέπουμε στη σειρά σε flashback.\nΩστόσο, κάποια στιγμή, η Κατερίνα Καινούργιου, του ζήτησε να σχολιάσει τις πρόσφατες δηλώσεις της Ελισάβετ Κωνσταντινίδου για τον Πέτρο Φιλιππίδη, οι οποίες προκάλεσαν κύμα αντιδράσεων εντός και εκτός showbiz.\n«Με φέρνετε σε πολύ δύσκολη θέση τώρα. Είναι πολύ ευαίσθητα πράγματα αυτά για να τα αναλύσουμε, δεν θέλω να πάρω θέση. Είναι ένα θέμα που αφορά τη δικαιοσύνη, τα κανάλια, τους ανθρώπους που χαλούν τα λεφτά τους, συναδέλφους που πλήττονται», ανέφερε μεταξύ άλλων στον αέρα ο Τάσος Νούσιας.\nΠροηγούμενο άρθροΝικολέττα Καρρά για Πέτρο Φιλιππίδη: Όποιος πει ότι δεν ήξερε, λέει ψέματα\nΕπόμενο άρθρο GNTM – Το plus size μοντέλο που έβαλε «φωτιά» στις οντισιόν


Σκι - Four-Hills Tournament: Νικητής στον πρώτο αγώνα ο Kraft - Other Sports News\nΟ Kraft πήρε το προβάδισμα στον πρώτο γύρο με άλμα στα 136,5μ. Στη συνέχεια αποδείχθηκε εξαιρετικά σταθερός με τη δεύτερη προσπάθεια να είναι στα 129μ ολοκλήρωσε τον αγώνα με σύνολο 291,9 βαθμούς. Ο επίσης Αυστριακός Hayboeck κατετάγη 2ος με 285 βαθμούς, με αποτέλεσμα να πάρει την πρώτη θέση στη γενική από το Νορβηγό Anders Fannemel. Ο Hayboeck είχε άλματα στα 137,5μ. και 132,5μ αντίστοιχα, ενώ ο Fannemel κατάφερε να πάρει μόλις 270,7 και να καταταγεί στην 6η θέση.\nΟ Peter Prevc ολοκλήρωσε την πρώτη τριάδα με 283,9 βαθμούς, ωστόσο παραμένει εκτός της πρώτης τριάδας στη γενική βαθμολογία με τον Τσέχο Roman Koudelka είναι τρίτος για την ώρα.\nΑξίζει να σημειωθεί ότι ο πρώτος αγώνας πραγματοποιήθηκε με καθυστέρηση μίας ημέρας λόγω των δυνατών ανέμων και της σφοδρής χιονόπτωσης στην περιοχή.\n1. Stefan Kraft (Αυστρία) 291,9 2. Michael Hayboeck (Αυστρία) 285 3. Peter Prevc (Σλοβενία) 283,9 4. Kamil Stoch (Πολωνία) 274,9 5. Andreas Kofler (Αυστρία) 274,8 6. Anders Fannemel (Νορβηγία) 270,7 7. Roman Koudelka (Τσεχία) 265,3 8. Noriaki Kasai (Ιαπωνία) 264,3 9. Jernej Damjan (Σλοβενία) 262,5\n10. Daiki Ito (Ιαπωνία) 262,5\nΒαθμολογία τεσσάρων λόφων\n1. Stefan Kraft (Αυστρία) 292 2. Michael Hayboeck (Αυστρία) 285 3. Peter Prevc (Σλοβενία) 284 4. Kamil Stoch (Πολωνία) 275 5. Andreas Kofler (Αυστρία) 275 6. Anders Fannemel (Νορβηγία) 271 7. Roman Koudelka (Τσεχία) 265 8. Noriaki Kasai (Ιαπωνία) 264 9. Jernej Damjan (Σλοβενία) 263\n10. Daiki Ito (Ιαπωνία) 263\n1. Michael Hayboeck (Αυστρία) 513 2. Anders Fannemel (Νορβηγία) 512 3. Roman Koudelka (Τσεχία) 506 4. Peter Prevc (Σλοβενία) 450 5. Severin Freund (Γερμανία) 443 6. Stefan Kraft (Αυστρία) 437 7. Simon Ammann (Ελβετία) 390 8. Gregor Schlierenzauer (Αυστρία) 341 9. Noriaki Kasai (Ιαπωνία) 268\n10. Jernej Damjan (Σλοβενία) 255


Ξεκινάει η κατασκευή του έργου «ΟΛΟΚΛΗΡΩΣΗ ΔΙΚΤΥΟΥ ΑΠΟΧΕΤΕΥΣΗΣ ΓΕΦΥΡΑΣ ΜΟΝΕΜΒΑΣΙΑΣ» | pakialakonias\nHome » ΕΙΔΗΣΕΙΣ » Ξεκινάει η κατασκευή του έργου «ΟΛΟΚΛΗΡΩΣΗ ΔΙΚΤΥΟΥ ΑΠΟΧΕΤΕΥΣΗΣ ΓΕΦΥΡΑΣ ΜΟΝΕΜΒΑΣΙΑΣ»\nΗ σχετική σύμβαση κατασκευής του έργου, προϋπολογισμού 184.468,20 € με ΦΠΑ, υπογράφηκε στις 26/09/2013 με την Κοινοπραξία Στ. Θεοδωρόπουλος – Π. Παπαποστόλου.\nΤο έργο χρηματοδοτείται από το Επιχειρησιακό Πρόγραμμα «Περιβάλλον και Αειφόρος Ανάπτυξη» 2007-2013 του Υπουργείου Περιβάλλοντος και Κλιματικής Αλλαγής και η συμβατική προθεσμία ολοκλήρωσής του είναι 5 μήνες.\nΤο έργο περιλαμβάνει την κατασκευή τοπικών επεκτάσεων του δικτύου αποχέτευσης Τοπικής Κοινότητας Μονεμβασίας με σκοπό την ολοκλήρωσή για την πλήρη κάλυψη των οικισμών Γέφυρας και Αγίας Κυριακής\nΜε την κατασκευή του ολοκληρώνεται το δίκτυο αποχέτευσης της Τ.Κ. Μονεμβασίας, ένα σημαντικό έργο υποδομής το οποίο συμβάλλει ουσιαστικά στην προστασία και αναβάθμιση του φυσικού περιβάλλοντος, ενισχύοντας ιδιαίτερα τις περαιτέρω προσπάθειες όλων μας για την επίτευξη του στόχου της αειφόρου ανάπτυξης στον τόπο μας.


ΤρεΛατρεμένο!: Τα 10 πιο απίθανα πράγματα που έχουν πετάξει οπαδοί μέσα στο γήπεδο!\n8)Ο Γκάρι Νέβιλ για δεν θα ξεχάσει το μισοφαγωμένο χάμπουργκερ που δέχθηκε από ‘γενναιόδωρο’ φίλαθλο της Λίβερπουλ σε ντέρμπι με την Μάντσεστερ Γιουνάιτεντ.\n7) Ίντερ εναντίον Αταλάντα στο «Τζιουζέπε Μεάτσα», τον Μάιο του 2001. Οι «νερατζούρι» κλέβουν ένα σκουτεράκι το οποίο άγνωστο πως, περνάνε στο γήπεδο και του βάζουν φωτιά.\n6) Από τη λίστα αυτή δεν θα μπορούσε να λείψει η πρώτη επίσκεψη του Λουίς Φίγκο στο «Καμπ Νόου», κατά την εκτέλεση ενός κόρνερ, στο χορτάρι του γηπέδου έφτασε και μία γουρουνοκεφαλή!\n1) Στον αγώνα Μπρέντφορντ-Μίλγουολ, το 1965 σύμφωνα με μαρτυρία της αγγλικής εφημερίδας «Guardian», από τις εξέδρες εκτοξεύθηκε μία… χειροβομβίδα, η οποία (προφανώς) δεν είχε απασφαλιστεί.


Ζεστό δερμάτινο μπουφάν με προσθαφαιρούμενη φυσική γούνα fox pts στην κουκούλα, ελληνικής ραφής και εξαιρετικής ποιότητας αρνί ναπα με δυνατότητα ραφής στο μέγεθός σας, σε μεγάλη γκάμα χρωμάτων.\n• Κλείσιμο εμπρός με λοξό φερμουάρ.\n• Τσέπες με φερμουάρ μπροστά.\n• Προσθαφαιρούμενη φυσική γούνα Fox pts.\n• Ενισχυμένη επένδυση.\n• Φόδρα σατέν με Decent ή μονόχρωμη.


Μπρίτνεϊ Σπίαρς: Ποζάρει με το εσώρουχο και απαντά στους haters | LOOKmag\nΜπρίτνεϊ Σπίαρς (ΦΩΤΟ ΑΡΧΕΙΟΥ) - Η Αμερικανίδα τραγουδίστρια έδειξε τα οπίσθιά της στο Instagram μετά την κριτική που δέχτηκε από haters για την εξωτερική της εμφάνιση @britneyspears/Instagram\n«Είναι πραγματικά τα δικά μου οπίσθια, χωρίς φίλτρα» ανέφερε σε post\nΗ Μπρίτνεϊ Σπίαρς, φορώντας μόνο το εσώρουχό της, δείχνει πώς είναι τα οπίσθιά της με βίντεο στο Instagram, απαντώντας στους haters που την κακολογούν.\nΤους τελευταίους μήνες η Μπρίτνεϊ Σπίαρς βρέθηκε στο επίκεντρο της δημοσιότητας για τη δικαστική διαμάχη που είχε ανοίξει με τον πατέρα της, προκειμένου να πετύχει την άρση της κηδεμονίας της. Το κίνημα #FreeBritney έγινε τόσο μεγάλο που μέχρι και η Madonna ζήτησε την απελευθέρωση της Μπρίτνεϊ Σπίαρς.\nΤελικά, ο πατέρας της παραιτήθηκε από την κηδεμονία της -εξέλιξη που έστειλε στον έβδομο ουρανό τους θαυμαστές της τραγουδίστριας.\nΩστόσο, οι κακές γλώσσες συνεχίζουν να «χτυπούν» την Μπρίτνεϊ, σχολιάζοντας την εξωτερική της εμφάνιση, το αν έχει κάνει πλαστικές επεμβάσεις και το αν χρησιμοποιεί ή όχι φίλτρα στις φωτογραφίες και τα βίντεο που ανεβάζει κατά καιρούς στα social media. Η Σπίαρς φρόντισε για πολλοστή φορά να τους δώσει μια ξεκάθαρη και πειστική απάντηση.\nΦορώντας μόνο το εσώρουχό της, στάθηκε μπροστά στον καθρέφτη του μπάνιου της, και φωτογραφήθηκε με τη βοήθεια ενός selfie stick. Πόσταρε, μάλιστα, και το σχετικό βίντεο. «Ορίστε και το βίντεο για να δείτε ότι είναι πραγματικά τα δικά μου οπίσθια... χωρίς φίλτρα και καλυμμένα σημεία... Είναι τελείως αληθινά!». Οι followers στο Instagram αποθέωσαν την Britney Spears.\nΣτη λεζάντα η διάσημη τραγουδίστρια έγραψε ότι ήθελε να δείξει πώς είναι τα οπίσθιά της χωρίς κανένα φίλτρο, προκειμένου να διαπιστώσουν οι θαυμαστές της -και όσοι την κακολογούν- τη γυμνή της αλήθεια.\n«Τραβάω τα βίντεό μου με selfie stick και θα συνεχίσω πάντα να το κάνω. Παραμένει όρθιο, δεν αντιμιλάει και είναι εξαιρετικά αξιόπιστο» ανέφερε χαρακτηριστικά.\nΤα γυμνά post χωρίς φίλτρα της Μπρίτνεϊ Σπίαρς στο Instagram και το κόκκινο τριαντάφυλλο\nΛίγες εβδομάδες νωρίτερα η Μπρίτνεϊ Σπίαρς είχε ποστάρει στο Instagram ορισμένες αποκαλυπτικές φωτογραφίες της. Σε αυτές η τραγουδίστρια φορούσε κόκκινες μπότες και το κάτω μέρος από το μπικίνι της, κρατώντας με τα δύο της χέρια το στήθος της. Στο δεξί χέρι κρατά ένα κόκκινο τριαντάφυλλο.\nΓεννημένη στις 2 Δεκεμβρίου 1981 η Αμερικανίδα τραγουδίστρια της ποπ έχει σημειώσει τεράστια εμπορική επιτυχία με τα τραγούδια της, ξεπερνώντας σε πωλήσεις τα 200 εκατομμύρια δίσκους. «Baby One More Time», «Toxic», «Crazy», «Oops… I Did it Again», «I'm a Slave 4 U», ορισμένα μόνο από τα τραγούδια της που αγαπήθηκαν και ακούγονται μέχρι σήμερα.


Η ανακοίνωση βρισκόταν αναρτημένη στη σελίδα του συλλόγου «Αγκαλιά» στο φέϊσμπουκ και έλεγε τα εξής: «Το δικό μας λεωφορείο αποκτήσαμε σήμερα στην «Αγκαλιά». Χρηματοδότηση μέσω ΕΣΠΑ, με πρόσκληση από την Περιφέρεια Ηπείρου και υλοποίηση από τις τεχνικές υπηρεσίες του Δήμου Νικ. Σκουφά. Ευχαριστούμε τον περιφερειάρχη Ηπείρου κ. Καχριμάνη, τον αντιπεριφερειάρχη Άρτας κ. Ψαθά και τους περιφερειακούς συμβούλους που ακούραστα κάθε φορά μεταφέρουν τα προβλήματα μας στην περιφέρεια. Ευχαριστούμε τον πρώην δήμαρχο Νικολάου Σκουφά κ. Ευστάθιο Γιαννούλη που ξεκίνησε τη διαδικασία και την δήμαρχο κα Ροζίνα Βαβέτση για την παράδοση. Ευχαριστούμε τον κ. Ντίνο Παπαδημητρίου που άκουσε με σεβασμό το αίτημα μας και το μετέφερε. Μας δώσατε το δικαίωμα να συνεχίσουμε να ονειρευόμαστε μία καλύτερη ζωή για τα παιδιά μας».


Έχω μάτια και βλέπω: Κ. Γουργουλιάνης : Lockdown-Ήταν αναγκαιότητα, δεν πρέπει να μετατραπεί σε τιμωρία!\nΚ. Γουργουλιάνης : Lockdown-Ήταν αναγκαιότητα, δεν πρέπει να μετατραπεί σε τιμωρία!\nΤον Δεκέμβριο του 2019 παρατηρήθηκε μια συρροή ασθενών με πνευμονία στην κινέζικη πόλη Βουχάν.\nΕίχαν όλοι μολυνθεί από ένα νέο κορονοϊό.\nΟι αρχικές εκτιμήσεις ήταν ότι θα πέθαινε το 3,4% των μολυνθέντων, δηλαδή μερικές δεκάδες εκατομμυρίων παγκόσμια.\nΣε λίγους μήνες ο ιός εξαπλώθηκε παντού. Χωρίς αποτελεσματική θεραπεία και εμβόλιο, η κοινωνική απομόνωση ήταν η μόνη λύση.\nΟι αναπόφευκτες κοινωνικές και οικονομικές συνέπειες άρχισαν να φαίνονται με ένταση.\nΗ πατρίδα μας βρέθηκε μεταξύ των πιο ασφαλών χωρών . Πήρε άριστα στην εφαρμογή της καραντίνας, στις πολιτικές για την αντιμετώπιση του κινδύνου και πολύ καλά στην προετοιμασία του συστήματος Υγείας.\nΑυξήθηκαν πολύ οι έλεγχοι στο γενικό πληθυσμό, ενώ υπήρχαν αρκετά προβλήματα στη διαχείριση κρουσμάτων σε μειονότητες και σε κλειστές κοινότητες .\nΈτσι οι τουρίστες από πολλές χώρες με λιγότερα κρούσματα από εμάς όπως η Ελβετία, η Αυστρία, η Κίνα, η Αυστραλία, η Γερμανία και σχεδόν όλες οι Ευρωπαικές χώρες θα είναι σε λίγες μέρες ευπρόσδεκτοι.\nΣήμερα είναι πλέον σαφές ότι ο νέος ιός δεν απειλεί σχεδόν καθόλου παιδιά και νέους ενήλικες, ενώ η πιθανότητα να πεθάνει κάποιος είναι τουλάχιστον 10 φορές μικρότερη από την αρχική εκτίμηση, και 3 φορές μεγαλύτερη από τη γρίπη αποκλειστικά όμως σε υπερήλικες.\nΤο γενικευμένο κλείσιμο που ήταν αναγκαία αμυντική στρατηγική στην αρχή της πανδημίας, είναι υπερβολή όταν επαναλαμβάνεται δίκην τιμωρίας , ιδιαίτερα αυτές τις ημέρες του Ελληνικού καλοκαιριού.\nO Κωνσταντίνος Γουργουλιάνης είναι Καθηγητής Πνευμονολογίας του Πανεπιστημίου Θεσσαλίας και πρώην Πρύτανης\nΑναρτήθηκε από exomatiakaivlepo στις 6/08/2020 04:08:00 μ.μ.


Αντιδράσεις για το κόψιμο της πρωινής εκπομπής της ΝΕΤ - Ηλεία Οικονομία\nΤο κόψιμο της εκπομπής της ΝΕΤ «Πρωινή Ενημέρωση», που παρουσίαζαν οι δημοσιογράφοι Κώστας Αρβανίτης και Μαριλένα Κατσίμη, αποφάσισε σήμερα η διοίκηση της ΕΡΤ προκαλώντας την έντονη αντίδραση του ΣΥΡΙΖΑ και της ΔΗΜΑΡ.\nΣυγκεκριμένα, η ανακοίνωση αναφέρει: «Το σχέδιο μετατροπής της Δημόσιας Τηλεόρασης σε προπαγανδιστικό όργανο τρομοκράτησης και χειραγώγησης της μνημονιακής συγκυβέρνησης επιβεβαιώνεται καθημερινά.\nΟι παρουσιαστές της σημερινής εκπομπής ?ΠΡΩΙΝΗ ΕΝΗΜΕΡΩΣΗ? της ΝΕΤ, κ. Κώστας Αρβανίτης και κυρία Μαριλένα Κατσίμη, προέβησαν σε απαράδεκτους υπαινιγμούς κατά του υπουργού Προστασίας του Πολίτη κ. Νίκου Δένδια, χωρίς μάλιστα να του\nδώσουν το δικαίωμα να εκφράσει τη δική του άποψη, ενώ με τα σχόλιά τους εμφανίστηκαν να προκαταλαμβάνουν το αποτέλεσμα δικαστικής απόφασης”.


Ποτέ ξανά, λένε Πολωνία-Λιθουανία στον Τραμπ για τις φυλακές της CIA - Ειδήσεις - νέα - Το Βήμα Online\nΠοτέ ξανά, λένε Πολωνία-Λιθουανία στον Τραμπ για τις φυλακές της CIA\nΜε τον Ντόναλντ Τραμπ… ανυπόμονο να επαναφέρει τις Ηνωμένες Πολιτείες στις μαύρες εποχές της διακυβέρνησης Μπους, και ακόμη χειρότερα, καταστρατηγώντας κάθε έννοια διεθνούς δικαίου, η Πολωνία και η Λιθουανία ξεκαθαρίζουν προκαταβολικά ότι δεν θα επιτρέψουν να λειτουργήσουν ξανά στο έδαφός τους φυλακές-κολαστήρια της CIA εφόσον τεθεί ξανά σε εφαρμογή το διαβόητο πρόγραμμα μεταγωγών υπόπτων για τρομοκρατία σε μυστικά κέντρα κράτησης στο εξωτερικό.\n26 Ιανουαρίου 2017, 21:18 Ενημερώθηκε: 26 Ιανουαρίου 2017, 21:18\nΚαι οι δυο ανατολικοευρωπαϊκές χώρες είναι στενοί σύμμαχοι των ΗΠΑ και είχαν φιλοξενήσει μυστικές φυλακές επί των ημερών του Τζορτζ Ο.Μπους και του «πολέμου κατά της τρομοκρατίας» μετά τις επιθέσεις της 11ης Σεπτεμβρίου 2001.\nΦυλακές-κολαστήρια της CIA υπήρχαν επίσης στη Ρουμανία, στην Ταϊλάνδη και στο Αφγανιστάν.\n«Δεν υπάρχει καμία πρόταση για αυτό και δεν υπάρχει περιθώριο» για συνομιλίες περί αυτού, είπε η συντηρητική πρωθυπουργός της Πολωνίας Μπεάτα Σίντλο στους δημοσιογράφους ερωτηθείσα εάν η κυβέρνησή της θα συναινούσε στη φιλοξενία τέτοιων φυλακών. «Η απάντησή μου είναι όχι», διευκρίνισε.\nΟ υπουργός Εξωτερικών της Λιθουανίας Λίνας Λινκέβιτσους δήλωσε στο πρακτορείο Reuters πως το Βίλνιους είναι έτοιμο να συνεργαστεί με τις ΗΠΑ για όλα τα ζητήματα στρατηγικής σημασίας, αλλά υπογράμμισε ότι θα πρέπει να προστατευθούν τα ανθρώπινα δικαιώματα.\n«Το να βασανίζονται άνθρωποι δεν γίνεται με βάση το διεθνές δίκαιο […] όχι μόνο νομικά αλλά και ηθικά» ανέφερε. «Δεν πιστεύω πως οποιαδήποτε πολιτισμένη χώρα θα έπρεπε να εφαρμόζει τέτοιες μεθόδους. Αυτή δεν είναι μόνο η προσωπική μου θέση, είναι η θέση της χώρας μου» σημείωσε ο επικεφαλής της λιθουανικής διπλωματίας.\nΈρευνα κοινοβουλευτικών που διεξήχθη στη Λιθουανία το 2010 αποκάλυψε ότι στελέχη των λιθουανικών υπηρεσιών ασφαλείας βοήθησαν τη CIA να στήσει εγκαταστάσεις κατάλληλες για τη φυλάκιση υπόπτων σε ένα κτίριο της λιθουανικής πρωτεύουσας. Ωστόσο, κατά την ίδια έρευνα, δεν υπάρχουν αποδείξεις πως οι εγκαταστάσεις αυτές πράγματι χρησιμοποιήθηκαν.\nΤο ΕΔΑΔ είχε αποφανθεί το 2014 ότι η CIA λειτουργούσε μια μυστική φυλακή σε ένα δάσος στη βόρεια Πολωνία, με κωδική ονομασία «Quartz». Ήταν η πρώτη φορά που ευρωπαϊκό δικαστήριο αποφάνθηκε ότι η CIA διέθετε μυστικές φυλακές σε ευρωπαϊκό έδαφος.


ΣΗΜΕΡΑ Ο ΗΜΙΜΑΡΑΘΩΝΙΟΣ ΤΗΣ ΑΘΗΝΑΣ! Ποιοι δρόμοι θα είναι κλειστοί – CrashOnline.gr | Η Online έκδοση του περιοδικού CRASH!\nΣΗΜΕΡΑ Ο ΗΜΙΜΑΡΑΘΩΝΙΟΣ ΤΗΣ ΑΘΗΝΑΣ! Ποιοι δρόμοι θα είναι κλειστοί\nΠερισσότεροι από 18.000 δρομείς, αθλητές έλληνες και ξένοι, αλλά και χιλιάδες πολίτες θα μετάσχουν στο μεγάλο αθλητικό γεγονός, τεστάροντας αντοχές και δυνάμεις\n“ΒΡΑΖΕΙ” Η ΚΥΠΡΟΣ! Ο Μητροπολίτης Κυρηνείας αποφεύγει να λειτουργήσει στην κατεχόμενη πόλη


Τσιόδρας: «Αθώα» τα ζώα συντροφιάς - Argus Dog Trainer - Εκπαίδευση σκύλων κατ' οίκον σε όλη την Αττική\nΤσιόδρας: «Αθώα» τα ζώα συντροφιάς\nΟ κ. Τσιόδρας, ωστόσο, αναφέρθηκε και σε ένα ζήτημα που “καίει” χιλιάδες συμπολίτες μας και δεν είναι άλλο από το κατά πόσο ο κορονοϊός μπορεί αν μεταδοθεί από τα ζώα στον άνθρωπο.\nΚαι συνέχισε: “Έως σήμερα, είχαν αναφερθεί στην βιβλιογραφία παρουσία του ιού σε μια γάτα στο Βέλγιο και δύο σκύλων στο Χονγκ Κονγκ. Επίσης μια μελέτη η οποία είναι υπό δημοσίευση, έδειξε πως οι γάτες μπορούν να μολυνθούν, μάλλον ήπια λοίμωξη, ενώ οι σκύλοι δεν μολύνονται από τον ιό, όπως και τα κοτόπουλα, τα γουρούνια και οι πάπιες. Επίσης καμιά από τις μολυσμένες γάτες σε αυτή τη μελέτη δεν είχε συμπτώματα, και δεν υπάρχουν δεδομένα ότι ακόμα κι αυτές, οι πειραματικά μολυσμένες γάτες, είχαν ποσότητες του ιού ικανές να μολύνουν τον άνθρωπο.


Οσασούνα – Σεβίλλη 0-2: Διπλό στην Παμπλόνα και πέρασε πάνω απ’ την Μπαρτσελόνα – Alpha Πάτρας\nΒρίσκεστε σε:Αρχική»Σπορ»Οσασούνα – Σεβίλλη 0-2: Διπλό στην Παμπλόνα και πέρασε πάνω απ’ την Μπαρτσελόνα\nΟσασούνα – Σεβίλλη 0-2: Διπλό στην Παμπλόνα και πέρασε πάνω απ’ την Μπαρτσελόνα\nHαγωνιστική άνοδος της Σεβίλλης συνεχίζεται. Η ομάδα της Ανδαλουσίας επικράτησε 2-0 εκτός έδρας της Οσασούνα και πλέον μετράει την 6η σερί της νίκη στην La Liga.\nΩς εκ τούτου, η ομάδα του Λοπετέγκι πέρασε στην 3η θέση με 48 πόντους και η απόστασή της από την κορυφή είναι στο -7. Μάλιστα έβαλε από κάτω της την Μπαρτσελόνα, την οποία φιλοξενεί την επόμενη αγωνιστική (27/2, 17:15).\nΗ Σεβίλλη φρόντισε να προηγηθεί από το 19ο λεπτό. Ο Χορδάν εκτέλεσε ένα κόρνερ από τα αριστερά και ο Ντιέγκο Κάρλος με κεφαλιά σημείωσε το 0-1.\nΗ ομάδα της Ανδαλουσίας έκανε δύο τα τέρματά της νωρίς στο δεύτερο ημίχρονο. Ο Μουνίρ Ελ Χαντάντι πραγματοποίησε το γύρισμα από τα αριστερά και ο Λουκ Ντε Γιόνγκ με το τακουνάκι έστειλε την μπάλα στα δίχτυα. Έτσι, στο φινάλε η Σεβίλλη πανηγύρισε μία σημαντική νίκη.\nΟΣΑΣΟΥΝΑ: Ερέρα, Σάντσες, Γκαρσία, Ερναντές, Βιδάλ (80′ Πέρες), Μονκαγιόλα, Τορό, Οϊέρ (65′ Μπράσανατς), Γκαρσία (64΄Καλέρι), Μπούντιμιρ (84′ Λόπες), Μπάρχα (64′ Τόρες)\nΣΕΒΙΛΛΗ: Μπόνο, Νάβας, Κουντέ, Κάρλος, Ρεκίκ, Χορδάν (87′ Γκούντελι), Φερνάντο, Τόρες (66′ Ράκιτιτς), Σούσο (66′ Βιδάλ), Ντε Γιόνγκ (80′ Εν-Νεσίρι), Ελ Χαντάντι (80′ Γκόμες)\nΠροηγούμενο άρθροΒίντεο: Υπέροχα τα πρώτα βίντεο του Perseverance από τον Άρη\nΕπόμενο άρθρο Μπράιτον – Κρίσταλ Πάλας 1-2: Γλίτωσε τη γκέλα στο 95′ η Πάλας


ΟΛΑ όσα ΠΡΕΠΕΙ να μάθετε για τη δόλια ΑΝΩΝΥΜΙΑ ΕΤΑΙΡΕΙΑ των ΡΟΤΣΙΛΝΤ, το ΔΝΤ, που στίβει όλη την Ελλάδα και όχι μόνο! – Greek News on Demand, Ελληνικά Νέα Τώρα\nFebruary 10, 2017 June 26, 2017 - by jkountouris\nΟΛΑ όσα ΠΡΕΠΕΙ να μάθετε για τη δόλια ΑΝΩΝΥΜΙΑ ΕΤΑΙΡΕΙΑ των ΡΟΤΣΙΛΝΤ που στίβει όλη την Ελλάδα και όλο τον κόσμο–εδώ που λέμε!\nΔιαβάστε όλα τα άρθρο μας για την ΑΛΗΘΕΙΑ για το ΔΝΤ, το μεγάλο ληστρικά χρηματοδοτικό όργανο της Νέας Τάξης Πραγμάτων που έχει πάρει εντολή απο τους μάστορές τους να…ΚΑΤΑΣΤΡΕΨΕΙ κάθε έθνος εκεί έξω κλέβοντας, ταυτόχρονα, όλους τους φυσικούς πόρους του, συμπεριλαμβανομένης της ΕΛΛΑΔΟΣ ΜΑΣ–κάτι που είναι ήδη σε εξέλιξη ΣΗΜΕΡΑ!!!\nΤο μόνο καλό μου μας έχει πει ποτέ το ΔΝΤ είναι το γεγονός πως απο το 1980 έως το 1998 περίπου, η Δραχμή έφερε έναν σχετικά καλό ρυθμό ανάπτυξης, σε σχέση με το ΑΕΠ, της τάξης 4%, ενώ με το Ευρώ αυτό το ποστοστόν έχει κοπεί στα..ΔΥΟ καθ’όλη τη διάρκειά της στην Ελλάδα! Δείτε τώρα το παρακάτω γράφημα:\nΔιαβάστε τώρα τα άρθρα μας!!!\nΠιστωτικό γεγονός έχει στα σκαριά για την Ελλάδα το ΔΝΤ!\nΗ ΕΠΙΚΙΝΔΥΝΗ ΠΡΟΠΑΓΑΝΔΑ του ΣΤΑΡ υπερ του…ΔΝΤ!\nPrevious Article Aποκάλυψη: Ο Παπανδρέου αρνήθηκε να κάνει κούρεμα του χρέους το 2010 [έγγραφο] – ΓΙ’ΑΥΤΟ ΥΠΟΦΕΡΕΙ ΟΛΗ Η ΕΛΛΑΔΑ!\nNext Article ΧΘΕΣ ΤΟ ΒΡΑΔΥ ΤΑ ΣΚΥΛΙΑ…!! ΨΗΦΙΣΑΝ ΣΤΗ «ΖΟΥΛΑ» ΤΗΝ ΙΘΑΓΕΝΕΙΑ ΣΤΑ ΛΑΘΡΟΜΕΤΑΝΑΣΤΟΠΟΥΛΑ ΠΟΥ ΘΑ ΠΑΝΕ ΣΧΟΛΕΙΟ….!!!


Φαίδων Παπαμιχαήλ: Το Χόλιγουντ μέσα από τα μάτια του | ImpacTalk\nΟ Φαίδων Παπαμιχαήλ, ένας από τους σπουδαιότερους διευθυντές φωτογραφίας διεθνώς, μπορεί να ανθίζει την καρδιά του παγκόσμιου κινηματογράφου, αλλά αγαπά περισσότερο από όλους τους τόπους, τον δικό του – το Λεωνίδιο. Έχει ζήσει την αγωνία της υποψηφιότητας για το βραβείο Όσκαρ Φωτογραφίας δύο φορές και συγκεκριμένα για τα έργα «Η δίκη των 7 του Σικάγο» του Aaron Sorkin και για τη «Νεμπράσκα» του Alexander Payne.\n«Αυτό που έχω να δώσω σαν συμβουλή στους νέους διευθυντές φωτογραφίας είναι το εξής: Να είστε παραγωγικοί και να μη χάνετε το κουράγιο σας. Μην είστε πολύ επιλεκτικοί στην αρχή της καριέρας σας, γιατί κάθε λεπτό που θα βρίσκεστε στο γύρισμα θα αυξάνετε τις γνώσεις σας. Μην είστε πολύ σνομπ, μη σηκώνετε το φρύδι για αυτό που κάνετε. Όταν εμείς ήμασταν νέοι θέλαμε απλώς να βρισκόμαστε στο γύρισμα. Αυτό είναι το θέμα κυρίως. Να κάνεις την τέχνη σου. Έτσι θα ανακαλύψεις ανθρώπους που θέλουν να διηγηθούν ιστορίες με παρόμοιο τρόπο μ’ εσένα. Τα πάντα είναι θέμα γούστου. Δεν υπάρχει σωστό ή λάθος. Δεν υπάρχουν κανόνες για το πώς να κάνεις μία ταινία ή για το πώς να μην κάνεις μία ταινία. Μπορείς να κάνεις μία ταινία με χιλιάδες διαφορετικούς τρόπους. Θα βρεις ανθρώπους που είναι ίδιοι με εσένα στην προσέγγισή τους ή και στις ευαισθησίες τους και έτσι θα πετύχεις». Αυτός είναι ο Φαίδων Παπαμιχαήλ, ένας από τους καλύτερους διευθυντές φωτογραφίας παγκοσμίως. Τον βλέπουμε και τον ακούμε στο ντοκυμαντέρ του Αλέξανδρου Μαραγκού “Cinematography Profile-Phedon Papamichael, ASC, GSC (2014)”.\nΓεννημένος έναν Φεβρουάριο, 59 χρόνια πριν, στην Ελλάδα, σπούδασε Φωτογραφία και Καλές Τέχνες στο Μόναχο όπου ζούσε από 6 χρονών με τη Γερμανίδα μητέρα του και τον πατέρα του, Φαίδωνα Παπαμιχαήλ και αυτόν, σκηνογράφο, καλλιτεχνικό διευθυντή και στενό συνεργάτη του Τζον Κασσαβέτη αλλά και καλό φίλο και συνεργάτη του Ζυλ Ντασέν.\nΟ Φαίδωνας Παπαμιχαήλ ο νεότερος είχε την τρέλα της φωτογραφίας από τα 15 του, όταν άρχισε να «παίζει» με τα super 8 film, να φτιάχνει ταινίες μικρού μήκους, να τις «ντύνει» με μουσική και να τις μοντάρει ο ίδιος. Λίγο αργότερα αυτά τα φιλμάκια άρχισαν να μην τον ικανοποιούν. Ήταν λίγα. Δεν του άνοιγαν δρόμους. Κι έτσι στράφηκε στη φωτογραφία σαν χόμπυ και σαν μία εξέλιξη της ζωγραφικής. Η πρώτη του μηχανή ήταν μία Νikon. Άρχισε να συνεργάζεται ως φωτογράφος με περιοδικά όπως το γερμανικό Stern και το γαλλικό Paris Match. Το 1983 μετακόμισε στη Νέα Υόρκη – εκεί δούλευε ο πατέρας του με τον John Cassavetes - και συνέχισε να δουλεύει ως φωτορεπόρτερ ώσπου σιγά-σιγά στράφηκε στον κόσμο της φωτογραφίας για το σινεμά.\nΌπως διηγείται στο ντοκιμαντέρ του Αλέξανδρου Μαραγκού, οι πρώτες πραγματικά επαγγελματικές δουλειές του, ως διευθυντής φωτογραφίας, ήταν με τον σκηνοθέτη Roger Corman. Συνολικά δούλεψε μαζί του σε 7 ταινίες μέσα σε 2 χρόνια. Όλες ήταν b movies με πολύ χαμηλό budget, ιστορίες αγάπης και ήρωες κυρίως βαμπίρ και στρίπερς, στριπτιζάδικα και πολλούς φόνους. Του άρεσε που είχε αρχίσει να πληρώνεται γι’ αυτή τη δουλειά, χώρια που τώρα τα φιλμ ήταν 35mm και όχι 8mm. Οι ταινίες φτιαχνόντουσαν μέσα σε 2 εβδομάδες και η κάθε μέρα ήταν «σχολείο». Γνώριζε κόσμο, δημιούργησε συνεργασίες και έκανε παρέες με ανθρώπους που κάποια στιγμή έπαψαν να συνεργάζονται με τον Corman και «άνοιξαν» τους ορίζοντές τους.\nΜε την ταινία “Poison Ivy” της Katt Shea, απογαλακτίστηκε από τον Corman. Σ’ εκείνα τα γυρίσματα γνωρίστηκε, συνεργάστηκε και έγινε φίλος με μερικούς από τους σημαντικότερους διευθυντές φωτογραφίας στις μέρες μας. Έτσι, δημιούργησε ένα «συνεργείο», μία ομάδα κυρίως με σπουδαστές σχολών κινηματογράφου. Σε αυτή την ομάδα μέσα ήταν ο Janusz Kaminski και ο Wally Pfister με τους οποίους παρέμεινε κολλητός και έφτιαξε μαζί τους μία διαδικτυακή σχολή κινηματογράφου, την “Advanced Filmaking”.\nΟ Φαίδων Παπαμιχαήλ συνολικά έχει «κάνει» σχεδόν 45 ταινίες κι έχει συνεργαστεί με σπουδαίους σκηνοθέτες. Τον Wim Wenders για την ταινία «Το ξενοδοχείο του ενός εκατομμυρίου δολαρίων», τον Oliver Stone στο “W”, τον Judd Apatow στο “Καλά 40”, τον Alexander Payne στα έργα «Πλαγίως», «Οι απόγονοι», “Νεμπράσκα”, τον James Mangold στις ταινίες “Identity”, «Το τελευταίο τρένο για τη Γιούμα» και «Walk The Line», τον Gabriele Muccino στο έργο «Το κυνήγι της ευτυχίας», τον George Clooney στην ταινία «Αι Ειδοί του Μαρτίου». Ειδικά για την ταινία “Νεμπράσκα” ήταν υποψήφιος για το βραβείο Bafta και το βραβείο της Ένωσης Αμερικάνων Κινηματογραφιστών, ενώ κέρδισε το βραβείο της Ένωσης Βρετανών Κινηματογραφιστών. Έχει δουλέψει με τα μεγαλύτερα ονόματα στο χώρο του κινηματογράφου, τον Dustin Hoffman, τον George Clooney, τον Will Smith, την Cate Blanchett, τον Matt Damon, τον Bill Murray, τον John Goodman, τον Tom Cruise και την Cameron Diaz, τον Russel Crow και πολλούς ακόμη.\nΈχει κάνει διαφημιστικές ταινίες για πολλά γνωστά brands.\nΕίναι μέλος του Αμερικάνικου Σωματείου Κινηματογραφιστών (AGS) και της Ένωσης Ελλήνων Κινηματογραφιστών (GSC).\nΠερνάει συχνά τις διακοπές του στο Λεωνίδιο και η ταινία Arcadia Lost, στην οποία πρωταγωνιστεί ο Nick Nolte είναι η τέταρτη προσωπική ταινία του.


ΟΙ ΑΛΛΑΓΕΣ ΣΤΗΝ ΗΓΕΣΙΑ ΤΩΝ ΕΝΟΠΛΩΝ ΔΥΝΑΜΕΩΝ | Σύνδεσμος Αποφοίτων Στρατιωτικής Σχολής Ευελπίδων, Τάξεως 1976\n← ΤΙ ΕΙΝΑΙ Ο ΣΤΡΑΤΟΣ; Του Σταύρου Κουτρή.\nΗ ΥΠΟΘΕΣΗ ΚΑΤΙΔΗ……….. →\nΟΙ ΑΛΛΑΓΕΣ ΣΤΗΝ ΗΓΕΣΙΑ ΤΩΝ ΕΝΟΠΛΩΝ ΔΥΝΑΜΕΩΝ\nΟι αλλαγές στην ηγεσία των Ενόπλων Δυνάμεων,μία ακόμη οπερέτα\nΤην προηγούμενη εβδομάδα η Πολιτική Εξουσία άλλαξε, για μια ακόμη φορά, εντός εξαιρετικά μικρού χρόνου και άνευ λόγου, την Ηγεσία των Ε.Δ. Το έκανε μόνο σκεπτόμενη μικρόψυχα και κομματικά, για να υπενθυμίσει ότι αυτή άρχει. Ανεξάρτητα εάν η κίνηση αυτή είναι βλαπτική. Ολίγον ενδιαφέρει τους πολιτικούς μια βλαπτική κίνηση για τη Χώρα, εφόσον εξυπηρετεί το Κόμμα και τις μωροφιλοδοξίες τους. Κάθε Πρωθυπουργός και Υπουργός Άμυνας αλλά και οι παρακεντέδες της Εξουσίας, θέλουν να περάσουν το μήνυμα ότι οι Ηγήτορες των Ε.Δ. είναι δικής τους επιλογής. Ότι ασκούν καταλυτική επιρροή, ότι τους εξουσιάζουν. Σε οποιαδήποτε άλλη χώρα της Ευρώπης ή της Κεντρικής Αφρικής, το γεγονός αλλαγής Στρατιωτικής Ηγεσίας θα περνούσε στα «ψιλά» των εφημερίδων, γιατί εκεί η διαδικασία αυτή αποτελεί ρουτίνα προβλεπόμενη από τους νόμους. Στα καθ’ ημάς, την ένδοξη Χώρα της φαιδρής πορτοκαλέας, οι κρίσεις αποτελούν γεγονός γιατί γίνονται κατά το κέφι της Πολιτικής Ηγεσίας, η οποία ενεργεί χωρίς να υπολογίζει ποτέ τις επιπτώσεις. Οι αλλαγές στην κορυφή εξυπηρετούν πολιτικές σκοπιμότητες, όπως οι Εξοπλισμοί εξυπηρετούν τις μίζες. Σπάνια, σπανιότατα, οι Κυβερνήσεις έχουν ενεργήσει στο Στράτευμα με κριτήρια επιχειρησιακά και εθνικά. Προηγούνται άλλα. Οι αλλαγές της προηγούμενης εβδομάδας δεν εξυπηρετούν εθνική ή επιχειρησιακή ανάγκη. Αντίθετα, έπρεπε να αναβληθούν σε αυτή τη συγκυρία, που:\n Οι απομακρυθέντες ήσαν άριστοι και έκαναν πολύ καλά τη δουλειά τους.\n Η Χώρα, και ειδικά οι Ε.Δ., έχει γονατίσει από την εξοντωτική λιτότητα, έχει απογυμνωθεί από σημαντικό ποσοστό της εθνικής κυριαρχίας.\n Το φρόνημα των στελεχών έχει πατώσει και δεν υπάρχουν πιστώσεις για καύσιμα, ανταλλακτικά, υλικά νοσοκομείων.\n Ο Π.Υ. του ΓΕΣ θα επιφορτισθεί ακόμη περισσότερο από τις μετακινήσεις, μεταθέσεις κ.λπ.\nΟι πολιτικοί, από το 1974 και εντεύθεν, με δικαιολογία την επάρατο, κάνουν ό,τι μπορούν για να απαξιώσουν κι ευτελίσουν τους αξιωματικούς. Εκδικούνται την απώλεια εσόδων της 7ετίας, η οποία έβλαψε κι αυτή, σημαντικά, τη Χώρα. Αν επικαλεσθώ νόμους, διατάγματα, διατάξεις κ.λπ., πρέπει να γεμίσω μια σελίδα της εφημερίδας. Οι ανώτατοι αξιωματικοί είναι στελέχη, στην πλειοψηφία τους, υψηλής στάθμης, μόρφωσης και εμπειριών διοίκησης με σπουδές στο εξωτερικό και γνώση ξένων γλωσσών. Έχουν το δικαίωμα να απαιτούν ύπαρξη νόμων που θα εξασφαλίζουν το αδιάβλητο των διαδικασιών επιλογής και αξιολόγησης. Να μη γίνονται παίγνια πολιτικής ίντριγκας. Τέτοιους νόμους διαθέτουν όλες οι Χώρες του ΝΑΤΟ. Εδώ και ενταύθα, οι πολιτικοί τους αρνούνται. Και όχι μόνο αυτό. Οι Κυβερνήσεις τοποθετούν στις κορυφαίες θέσεις των Υπουργείων ανθρωπάρια ή υπανθρωπάρια μειωμένου κύρους, ενίοτε και εγνωσμένους λωποδύτες, που συμπεριφέρονται στους αξιωματικούς, λόγω κόμπλεξ, ως πραίτορες! Αν αρχίσω από το 1996 (ας μην πάω ενωρίτερα) μέχρι σήμερα, τα γεγονότα το επιβεβαιώνουν (εξαιρώ τους τελευταίους υπηρεσιακούς και τον παρόντα, ο οποίος δε συμπλήρωσε χρόνο για να κριθεί). Αυτοί καλούνται να κάνουν προαγωγές – αποστρατείες! Ωϊμέ… Τα τελευταία γεγονότα το επιβεβαιώνουν. Δε θα φτάσω στην ακραία εκδοχή του τ. Α/ΓΕΣ, Στρατηγού Κ. Ζαζιά (RN 17.02.03), που δηλώνει ότι «οι κρίσεις στις Ε.Δ. δεν μπορεί να αποτελούν αντικείμενο τυχάρπαστων και κομματικών φορέων…» Αλλά κάπως έτσι είναι τα πράγματα. Δεν αποφεύγω να σχολιάσω ότι ένας άπειρος και εντελώς άσχετος πολιτικός, που δεν κατάφερε να εκλεγεί στην α΄ 120άδα της Κεντρικής Επιτροπής του ΠΑΣΟΚ, ο κ. Π. Μπεγλίτης, διορισθείς από τον ολέθριο Παπανδρέου ως Υπουργός Άμυνας, δε δίστασε να ξηλώσει μεμιάς 18 ανωτάτους, τον ανθό στρατιωτικών ηγετών της Χώρας, χωρίς λόγο. Ούτε ο Κλαούζεβιτς ή ο Ζούκωφ να ήταν.\n Μέσα σε 15 μήνες έχουν αλλάξει στο θώκο του Α/ΓΕΣ 4 πρόσωπα (Φράγκος, Ζαζιάς, Γκίνης, Τσέλιος). Παγκόσμιο ρεκόρ… πλάκας. (Το γεγονός καταγράφεται οσονούπω στο βιβλίο Γκίνες.) Πώς θα βλέπουν οι συνάδελφοί του στο ΝΑΤΟ τον νέο άξιο Αρχηγό, κ. Τσέλιο; Πόσο προσωρινό; 4 Αρχηγοί σε 15 μήνες! Μήπως βρισκόμαστε στην εποχή του Μεσοπολέμου, με τα συνεχή πραξικοπήματα; Μήπως βρισκόμαστε στο 1940, την πλευρά του Μουσολίνι, που αντικαθιστούσε αποτυγχάνοντες Αρχηγούς κάθε μήνα; Όχι. Είμαστε στην ένδοξη εποχή των ΣαμαροΜπενιΦώτηδων! ΣΗΜ.: Δύο ημέρες μετά την απόφαση του ΚΥΣΕΑ, ο κ. Πρωθυπουργός, σε ημερίδα της ΝΔ, δήλωσε με υπερηφάνια: Η ΝΔ είναι δύναμη εθνικής ευθύνης.\n Ο αποχωρών Α/ΓΕΣ, κ. Γκίνης, έζησε ένα επεισόδιο «σπάνιας ομορφιάς», ελληνικότατο, το πρωί της 05.02. Εισήλθε στο Γραφείο του ο Υπασπιστής, ενώ συνεδρίαζε το ΚΥΣΕΑ στη Βουλή, και του είπε: «Κύριε Αρχηγέ, αποστρατεύεσθε. Το είπε το ραδιόφωνο…» Ειρήσθω εν παρόδω ότι τον κ. Γκίνη έχρισε Αρχηγό η ΝΔ και ο νυν Υπουργός και μετά 7 μήνες επιτυχούς θητείας τον κατάργησαν! Σκέτη ιλαροτραγωδία και κρετινισμός!\n Τα περί Ναυάρχου κ. Κοσ. Χρηστίδη είναι γνωστά. Μίλησε εφαρμόζων τη ρήση του Σολωμού: «Εθνικό είναι το αληθινό.»\n Άλλη φαιδρότητα είχαμε με την περίπτωση Αποστολάκη, του οποίου κανείς δεν αμφισβητεί τις ικανότητες. Το ότι υπήρξε υπασπιστής των ολέθριων ΑκοΓιάννων δεν είναι και καταδικαστέο. Πού και πού βρισκόταν και κάποιος αξιόλογος στο περιβάλλον τους. Η ΝΔ (Μεϊμαράκης) τον αποστρατεύει, ο κ. Βενιζέλος τον επαναφέρει και σήμερα (ως ασήμαντος, εκβιάζων, εταίρος του 5% της Τρόικας) επιμένει να του δοθεί η Αρχηγία. Τον Ναύαρχο υποστήριζε κορυφαίος παράγων του Πολιτικού Γραφείου Του Πρωθυπουργού και Επιχειρηματικός Μεγαλοπαράγοντας. Εάν ο κ. Ναύαρχος βαθμολογείται ποιοτικά με 20, ο βαθμός αυτός ελαττώνεται με τις γελοιότητες του παρασκηνίου. Δε φτάνει αυτό. Ο ΒΕΝΙ επιμένει στην αποστρατεία του Α/ΓΕΕΘΑ, κ. Κωσταράκου, γιατί ο τελευταίος πρόβαλε αντίθετη γνώμη για το θέμα του γένους των υποψήφιων αξιωματικών. Δημοκρατικότατος ο κ. Αρχηγός του ΠΑΣΟΚ.\n Η Ημερησία Διάταξη του αποχωρούντος Αρχηγού, κ. Κ. Γκίνη, εξαφανίζεται επειδή εμπεριείχε αιχμές.\n Ενώ οι κυβερνώντες, άπαντες, κόπτονται, υποκριτικά, για τον περιορισμό του υδροκεφαλισμού στην κορυφή, αυξάνουν τους Αντιστράτηγους από 10 σε 12! Για να βολευτούν όλοι! Όλοι οι Ευρωπαϊκοί Στρατοί δε διαθέτουν άνω των 6 Αντιστράτηγων!\n Όπως πληροφορούμαι, ο κ. Παναγιωτόπουλος είχε ετοιμάσει εισήγηση παραμονής όλων των Αρχηγών. Βρήκε, όμως, τον κ. Σαμαρά να κρατάει άλλο «χαρτάκι» των παρασυναγώγων. Δεν μπόρεσα να το διασταυρώσω.\n Ο κ. Φ. Κουβέλης, απογοητευτικά «ολίγος», άφησε τα παλαιοκομματικά παράσιτα να χορέψουν. Τι ωραία θα ήταν εάν εμιμείτο τον αείμνηστο Χαρίλαο Φλωράκη, όταν, επί συγκυβέρνησης ΝΔ – Αριστεράς, το ’89, απαγόρευσε να «βάλουν χέρι» στο Στράτευμα. Άλλος ο Χαρίλαος…\nΚαι όμως… Το δαχτυλίδι των Χόμπιτ είναι μύθο...\nΑΝΑΚΟΙΝΩΣΗ ΑΠΟ κ ΒΑΣΙΛΟ ΝΙΚΟΛΑΟ...


Ένωση Τεχνικών ΔΕΗ: Άρχισαν πάλι οι εντολές για διακοπές ρεύματος- Έχουμε τον άχαρο ρόλο να τις εκτελούμε άμεσα\nΑρχική σελίδαΕλλάδαΈνωση Τεχνικών ΔΕΗ: Άρχισαν πάλι οι εντολές για διακοπές ρεύματος- Έχουμε τον άχαρο ρόλο να τις εκτελούμε άμεσα\n«Έχει δημιουργηθεί ένα τεράστιο πρόβλημα με τους λογαριασμούς. Το γεγονός, ότι ο ΔΕΔΔΗΕ είναι υποχρεωμένος μέσα από ένα νομοθετικό πλαίσιο έναντι κάθε παρόχου, που ζητάει διακοπή τροφοδοσίας ρεύματος σε περίπτωση μη πληρωμής του λογαριασμού, είναι κάτι που ισχύει πολλά χρόνια. Είμαστε υποχρεωμένοι βάσει του νομοθετικού πλαισίου, από την στιγμή που θα πάρουμε την εντολή να πάμε αμέσως να κάνουμε την διακοπή» συνέχισε ο κ. Πεθεριώτης.\nΜάλιστα, o υπεύθυνος τύπου της Ένωσης Τεχνικών της ΔΕΗ, έκανε λόγο για ανάγκη ύπαρξης περιόδου χάριτος, αναφέροντας χαρακτηριστικά ότι αυτούς τους λογαριασμούς ρεύματος δεν μπορεί να τους εξυπηρετήσει σχεδόν κανένας από τα ευάλωτα νοικοκυριά αλλά και από τους πολίτες που μπορεί να μην είναι τόσο ευάλωτοι, όμως ξαφνικά από εκεί που πλήρωναν 200 ευρώ τους έρχεται να πληρώσουν 900 και βγαίνουν εκτός προϋπολογισμού έχοντας δυσκολία να πληρώσουν.\n«Οι επιχειρήσεις, δυστυχώς, οι περισσότερες έχουν γονατίσει και το πρόβλημα εκεί είναι ότι αν δεν σταματήσει αυτή η κατάσταση όσο το δυνατόν πιο γρήγορα, θα δούμε πολλές να κλείνουν και πολλούς ανθρώπους να βρίσκονται στον δρόμο» προσέθεσε ο κ. Πεθεριώτης.\nΗ ΔΕΗ έχει την δυνατότητα διακανονισμού έως και 20 δόσεις, επισήμανε ακόμη, ωστόσο η ρύθμιση ξεκινάει με μια «γερή» πρώτη δόση που φτάνει το 50% του ποσού και το υπόλοιπο ποσό μπορεί να διακανονιστεί με τις δόσεις. Πιο αναλυτικά, εξήγησε ότι με λογαριασμό από 500 έως 1000 ευρώ ο διακανονισμός βγαίνει στις 8 δόσεις και για ποσό λογαριασμού από 1000 έως 3000 ευρώ βγαίνουν από 18 έως 24 δόσεις.\n«Σίγουρα θα βοηθούσε με μια πολιτική απόφαση να δοθεί εντολή σε όλους τους παρόχους να είναι πιο ευέλικτοι στο δοσολόγιο αυτό. Η πρόταση η δική μας είναι ότι πρέπει το ρεύμα να επανέλθει και να τιμολογείται ως κοινωνικό αγαθό, ενώ θα μπορούσε να τιμολογείται στο πραγματικό του κόστος και να πρόσθεταν ένα εύλογο κέρδος και όχι αυτό που γίνεται σήμερα. Αυτό που συμβαίνει αυτή την στιγμή είναι ότι στο χρηματιστήριο ενέργειας ξεκινάει και μπαίνει ο πιο φτηνός παραγωγός που είναι τα υδροηλεκτρικά, μετά μπαίνουν οι ΑΠΕ, τρίτος είναι ο πάροχος που έχει λιγνιτική παραγωγή και μετά μπαίνουν τα φυσικά αέρια και οι εισαγωγείς. Η τιμολόγηση δεν γίνεται με τον μέσο όρο όλων αυτών που παρήγαγαν το ρεύμα, αλλά ο τελευταίος που θα μπει με την πιο υψηλή τιμή είναι αυτός που καθορίζει την τιμή» επισήμανε ο κ. Πεθεριώτης.


Η κουζίνα αποτελεί ένα εργαστήρι ιδεών. Όλα ξεκινούν με τα σωστά συστατικά και τα υπόλοιπα είναι πειραματισμός και εμπειρία. Το μόνο σίγουρο είναι ότι δεν υπάρχουν σωστές συνταγές αλλά σωστές πρακτικές.\nΣυστήματα κουζίνας που πηγαίνουν πέρα από τα στερεότυπα και τον καθώς πρέπει συντηρητικό σχεδιασμό είναι αυτά που αποτελούν έμπνευση και για τον υπόλοιπο κλάδο της βιομηχανίας επίπλου. Η Ice είναι ένα τέτοιο σύστημα κουζίνας. Μία καινοτομική σχεδίαση για μαγείρεμα σε απόλυτη ελευθερία.\nΔείτε τον κατάλογο της Ice ΕΔΩ


Αρχική / Blog >\tOxybul: όταν η διασκέδαση συναντά την μάθηση!\nΜπορεί τα σχολεία να ξεκινάνε, αλλά αυτό δε σημαίνει ότι το παιχνίδι σταματάει. Ειδικά όταν το παιχνίδι συνδυάζεται με τη μάθηση, την εξερεύνηση, την ανάπτυξη της φαντασίας και των δεξιοτήτων του παιδιού, τότε επιβάλλεται να συνεχίσει.\nΠριν λίγες μέρες λοιπόν, στα καταστήματα Λητώ ανακάλυψα τα παιχνίδια της εταιρείας Oxybul. Η γαλλική εταιρία, Oxybul, έχει δημιουργήσει παιχνίδια για παιδιά από νεογέννητα μέχρι την ηλικία των 14 ετών. Μάλιστα χωρίζει τα παιχνίδια σε 11 κατηγορίες, ανάλογα με την ηλικία του παιδιού καθώς και τις δεξιότητες που θέλουμε να αναπτύξουν. Συγκεκριμένα, διαθέτει παιχνίδια που στοχεύουν στην αφύπνιση των αισθήσεων, στη διεύρυνση της φαντασίας και της γνώσης, παιχνίδια κατασκευών και εξερεύνησης, παιχνίδια που βοηθάνε στα πρώτα τους βήματα.\nΜε βάση αυτή τη φιλοσοφία που πρεσβεύει η εταιρία, επέλεξα τα παιχνίδια για τα παιδιά μου. Στηρίχθηκα δηλαδή στα ενδιαφέροντα που έχουν καθώς και στις δεξιότητες που θέλουν να αναπτύξουν.\nΈτσι, λοιπόν γνωρίζοντας ότι η Πηνελόπη τρελαίνεται για κατασκευές, η επιλογή μου ήταν ένα σετ κατασκευής που διαθέτει μπίλια.\nΕκτός από το κομμάτι της δημιουργίας που έχει το παιχνίδι, η διαδρομή που κάνει η μπίλια δίνει τη δυνατότητα στο παιδί να παρατηρήσει πως λειτουργούν τα πράγματα.\nΟ Αλέξανδρος από την άλλη αγαπάει πολύ τις πλαστελίνες. Μπορεί να ασχολείται με τις ώρες, φτιάχνοντας σχέδια. Το σετ λοιπόν πλαστελίνης που διαθέτει κουπάτ για να δίνει διάφορα σχήματα ήταν η τέλεια επιλογή για εκείνον!\nΚαι έμεινε η Εβίτα, η οποία είναι λίγο πιο απαιτητική στο παιχνίδι. Της αρέσουν πολύ τα παιχνίδια φαντασίας και ρόλων. Τελευταία παρατηρούσα ότι γινόταν εξερευνητής και καλούσε και τα αδέρφια της να τη συντροφεύσουν σ’ αυτό το παιχνίδι. Έφτιαχνε μάλιστα και κιάλια. Γιατί πείτε μου ποιος καλός εξερευνητής δεν έχει κιάλια; Όταν λοιπόν είδα ότι η Οxybul είχε τηλεσκόπιο κατάλαβα πως θα ήταν το ιδανικό παιχνίδι για εκείνη!!\nΤα παιχνίδια της Oxybul συνδυάζουν τη μάθηση και την διασκέδαση οδηγώντας τα παιδιά να ανακαλύψουν τα ταλέντα τους, να εξερευνήσουν τον κόσμο και να γίνουν ανεξάρτητα. Είναι δηλαδή παιχνίδια βασισμένα στη μέθοδο Μοντεσσόρι. Βοηθούν το παιδί να μάθει μόνο του, με το δικό του τρόπο, καλλιεργώντας την περιέργεια του. «Είναι ο δικός του τρόπος να μαθαίνει. Αυτό είναι το μονοπάτι που ακολουθεί. Μαθαίνει τα πάντα χωρίς να γνωρίζει ότι τα μαθαίνει…» Δρ. Μαρία Μοντεσσόρι.\nΤα παιχνίδια της Oxybul μπορείτε να τα βρείτε αποκλειστικά στα Πολυκαταστήματα Λητώ.\nBy Mommy Treats Herself\nΒρύση με παιχνίδια μπάνιου Oxybul MANibul\nΚουνιστό αλογάκι Oxybul TROTibul


ΠΡΟΣΟΧΗ: Αλλάζει η ώρα - Ατέχνως\nΒρίσκεστε:Ατέχνως»Επικαιρότητα»ΠΡΟΣΟΧΗ: Αλλάζει η ώρα\nΠΡΟΣΟΧΗ: Αλλάζει η ώρα\nΑπό iraklis3 στο Μαρ 27, 2021 Επικαιρότητα, Προτεινόμενο\nΞημερώματα Κυριακής 28 Μαρτίου 2021 αλλάζει η ώρα γυρίζοντας τους δείκτες των ρολογιών μια ώρα μπροστά. Συγκεκριμένα, στις 03:00 της Κυριακής οι δείκτες των ρολογιών θα πρέπει να δείξουν 04:00.\nΑλλαγή ώρας 2021: Πώς και Τι\nΟπως αναφέρεται σε ανακοίνωση του υπουργείου Υποδομών και Μεταφορών:\n«Την Κυριακή 28 Μαρτίου 2021, λήγει η εφαρμογή του μέτρου της χειμερινής ώρας, σύμφωνα με την Οδηγία 2000/84 του Ευρωπαϊκού Κοινοβουλίου και του Συμβουλίου της 19/01/2001, σχετικά με τις διατάξεις για τη χειμερινή ώρα. Οι δείκτες των ρολογιών πρέπει να μετακινηθούν μία ώρα μπροστά, δηλαδή από 03:00 π.μ. σε 04:00 π.μ.».\nΠροηγούμενη δημοσίευση Άλμα διασωληνώσεων και θανάτων\nΕπόμενη δημοσίευση Ουρές ξένων στα σύνορα της Σερβίας για να εμβολιαστούν με το εμβόλιο της AstraZeneca


ΔΗΜ.ΤΟ. Δωρίδας : “Η Δωρίδα έδωσε ξανά πρωτιά στη ΝΔ. Συγχαίρουμε το νέο βουλευτή” - Η Ώρα της Φωκίδας\nHome Πολιτικά - Φωκίδα ΔΗΜ.ΤΟ. Δωρίδας : “Η Δωρίδα έδωσε ξανά πρωτιά στη ΝΔ. Συγχαίρουμε το νέο βουλευτή”\nΠολιτικά - Φωκίδα - 27 Ιανουαρίου, 2015\nΔΗΜ.ΤΟ. Δωρίδας : “Η Δωρίδα έδωσε ξανά πρωτιά στη ΝΔ. Συγχαίρουμε το νέο βουλευτή”\norafok 27 Ιανουαρίου, 2015\nΑνακοίνωση με την οποία συγχαίρει τους Δωριείς για την πρωτιά που έδωσαν στο κόμμα και σε αυτές τις εκλογές και ταυτόχρονα συγχαίρει το νέο βουλευτή Φωκίδας κο Κωστοπαναγιώτου εξέδωσε χτες η ΔΗΜ.ΤΟ. Δωρίδας της ΝΔ.\nPrevious article Συνελήφθη στην Ιτέα για χρέη προς το δημόσιο\nNext article Πίτα με χορό και σινεμά από την Κινηματογραφική Λέσχη Άμφισσας – Δωρεάν εισιτήρια από την ΩτΦ


Δείτε τι έκλεισε ο κορονοϊός στη Χαλκίδα! –\nΔείτε τι έκλεισε ο κορονοϊός στη Χαλκίδα!\nΣυνεχίζονται οι έρευνες των αστυνομικών για το αν τηρούνται τα μέτρα για τον κορονοϊό.\nΣυνεχίζονται με εντατικούς ρυθμούς οι έλεγχοι της αστυνομίας σε μαγαζιά και καταστήματα όλης της Εύβοιας, για να διαπιστωθεί αν τηρούν τα μέτρα ασφαλείας κατά του κορονοϊού. Μέσα σε δύο ημέρες ήρθε λουκέτο για δύο κέντρα διασκέδασης.\nΟ πρώτος έλεγχος έγινε το βράδυ της Παρασκευής 21 Αυγούστου 2020 από την Τουριστική Αστυνομία. Κατά την διάρκεια του ελέγχου, οι αστυνομικοί διαπίστωσαν παραβίαση των μέτρων ενάντια στην εξάπλωση του κορονοϊού, καθώς στο μπαρ υπήρχαν όρθιοι πελάτες, γεγονός που απαγορεύεται. Έτσι, επέβαλαν πρόστιμο και διέταξαν να μπει λουκέτο στην επιχείρηση.\nΜία μέρα μετά μετά τα μεσάνυχτα του Σαββάτου 22 Αυγούστου έγινε έλεγχος σε άλλη μία επιχείρηση της Χαλκίδας όπου διαπιστώθηκε παραβίαση νομοθεσίας περί κορωνοϊού. Στον ιδιοκτήτη επιβλήθηκε πρόστιμο 15.000 ευρώ, ενώ στο μαγαζί μπήκε λουκέτο για 15 μέρες. Πρόκειται για το δεύτερο λουκέτο μέσα σε δύο μέρες σε κατάστημα διασκέδασης στη Χαλκίδα.\nΝα σημειώσουμε, ότι σαρωτικοί έλεγχοι για την τήρηση της νομοθεσίας στη Χαλκίδα έγιναν σχεδόν σε όλα τα καφέ-μπαρ και σε κάποια απ’ αυτά επιβλήθηκαν πρόστιμα.\nΣτη Χαλκίδα έρχονται για διασκέδαση οι Αθηναίοι το βράδυ\nΌταν κλείνουν τα κέντρα της Αττικής τα μεσάνυχτα, πολλοί “μεταναστεύουν” σε κοντινές περιοχές όπου τα μαγαζιά παραμένουν ανοιχτά και μετά τα μεσάνυχτα, σύμφωνα με ρεπορτάζ της τηλεόρασης του ΑΝΤ1.\nΈχουν μετατραπεί σε “εσωτερικούς μετανάστες” όσοι δεν θέλουν να θυσιάσουν τη νυχτερινή τους διασκέδαση, λόγω των μέτρων κατά της εξάπλωσης του κορονοϊού. Χαλκίδα και Κορινθία συγκεντρώνουν αρκετό κόσμο από την Αθήνα, με τη νεολαία κατά κύριο λόγο να επιλέγει τους κοντινούς προορισμούς για να διασκεδάσει μέχρι τις πρωινές ώρες.


Συνεχίζονται - εδώ και 3 χρόνια - οι διαπραγματεύσεις μεταξύ των 11 κρατών μελών της ΕΕ για την επιβολή του Φόρου Χρηματοπιστωτικών Συναλλαγών - Απάντηση του Συμβουλίου της Ευρωπαϊκής Ένωσης στον Δημήτρη Παπαδημούλη | ΣΥΡΙΖΑ Συνασπισμός Ριζοσπαστικής Αριστεράς\n1. Σε ποιο στάδιο βρίσκονται οι διαπραγματεύσεις μεταξύ των κρατών-μελών και ποια είναι τα θέματα που εμφανίζουν τα περισσότερα προβλήματα;\n2. Πότε θα τεθεί σε ισχύ ο Φόρος Χρηματοπιστωτικών Συναλλαγών στις 11 χώρες;\n3. Ποιες είναι οι σκέψεις που έχουν ακουστεί αναφορικά με το ύψος του φόρου, τα χρηματοπιστωτικά προϊόντα που θα καλύπτει και τις κατανομές των εσόδων στα κράτη μέλη; Υπάρχουν συγκεκριμένες εκτιμήσεις για τα ενδεχόμενα έσοδα από έναν τέτοιο φόρο, καθώς επίσης για τις θετικές επιπτώσεις στη σταθερότητα του χρηματοπιστωτικού συστήματος;\nΟι διαπραγματεύσεις του Συμβουλίου επί του φόρου χρηματοπιστωτικών συναλλαγών δεν έχουν ολοκληρωθεί. Οι τελευταίες εξελίξεις και η πορεία των διαπραγματεύσεων συνοψίζονται στην έκθεση που υπέβαλε η Προεδρία στο Συμβούλιο στις 4 Δεκεμβρίου. Στις 9 Δεκεμβρίου, το Συμβούλιο ενέκρινε έκθεση προς το Ευρωπαϊκό Συμβούλιο για θέματα φορολογίας, στην οποία περιλαμβάνεται και επισκόπηση της πορείας των διαπραγματεύσεων σχετικά με τον φόρο χρηματοπιστωτικών συναλλαγών. Τα ως άνω δύο έγγραφα έχουν δημοσιοποιηθεί.


ΧΑΛΑΡΑΑΑΑΑΑ: Η φάση με το τεστάρισμα κοιλιακών του Ντιόγκο...\nΗ φάση με το τεστάρισμα κοιλιακών του Ντιόγκο...\nΔΕΙΤΕ ΜΕ ΠΟΛΛΗ ΠΡΟΣΟΧΗ ΤΟ ΣΤΟΜΑ ΤΟΥ GAY-DIOGO ... ΛΙΓΟ ΠΡΙΝ ΦΥΓΕΙ ΤΟ ΜΠΟΥΚΕΤΟ.\nΕίναι σίγουρο πως κάτι του λέει, ... και ο PABLO γυρνάει τον κοιτάει και τον βουτάει για να του την χώσει.\nΈχουμε και λέμε, ... λοιπόν για τον PABLO.\n1. Έχει φάει αγκωνιά, ... και έχει σπάσει το δόντι του.\nΑΤΙΜΩΡΗΤΗ ΑΓΚΩΝΙΑ, ... που τιμωρείται μέχρι ΚΑΙ ΜΕ ΚΟΚΚΙΝΗ, ... ας πούμε κίτρινη.\n2. Ήδη έχει προσπαθήσει o Diogo, ... να βάλει κάλπικο γκολ παίρνοντας την μπάλα με το χέρι.\n(ΑΛΛΗ ΚΙΤΡΙΝΗ, ... δηλαδή ουσιαστικά είναι εκτός αγώνα) ...\nΑΡΑ ΒΡΙΣΚΕΤΑΙ ΣΤΟΝ ΑΓΩΝΑ ΧΑΡΙΣΤΙΚΑ.\n3.Του τη λέει και στην επίμαχη φάση, ... (και ποιος ξέρει τι του λέει)\nΠΟΥ ΠΑΣ ΑΓΟΡΙΝΑ ΜΟΥ, … ΜΕ ΠΟΙΟΝ ΠΑΣ ΝΑ ΤΑ ΒΑΛΕΙΣ ΡΕ ΓΑΛΑΚΤΌΠΑΙΔΟ.\nΦάτην λοιπόν να θυμάσαι τι σημαίνει “PABLO GARCIA” και ΠΑΟΚ.\nΠΑΜΕ ΓΙΑ ΤΟ ΤΕΛΕΙΩΜΑ ΠΟΥ ΚΥΝΗΓΑΕΙ ΤΟΝ DUDU.\nΠροσέξτε πριν … γυρνώντας στις αψιμαχίες ΤΗΣ ΦΑΣΗΣ ΤΟΥ ΚΡΟΣΕ …\nο DUDU λαμβάνει μέρος και ο Pablo του τη λέει.\nΌταν φεύγει και αφού αστόχησε (δυστυχώς) να κλωτσήσει τον ΜΠΟΥΚΕΤΟΜΕΝΟ, … Ο DUDU τον κοιτάει και προφανώς κάτι του λέει, …\nτότε “ο δικός μας Pablo” πάει να του πει 2 λόγια … KAI O ΒΡΑΖΙΛΙΑΝΙΚΟΣ ΛΑΓΟΣ ΟΠΟΥ ΦΥΓΕΙ ΦΥΓΕΙ.\nAYTA ΓΙΑ ΟΣΟΥΣ ΜΙΛΑΝΕ ΜΕ ΑΠΑΞΙΩΤΙΚΟ ΤΡΟΠΟ ΓΙΑ ΤΟΝ ΔΙΚΟ ΜΑΣ PABLO...\nΕιχε κεφια ο NOVITO στις 20:29\nΤο τακτοποιησαμε: ΓΑΥΡΟΙ, Π.Α.Ο.Κ., GARSIA\nΑνώνυμος, 17/11/08 22:58\nPABLO είσαι το ινδαλμά μας και είσαι παράδειγμα για το πως πρέπει όλοι οι παίχτες να παίζουν, όταν παίζουν στον ΜΕΓΑΛΟ ΠΑΟΚ.\nNdN, 17/11/08 23:48\nΛοιπόν επειδή με ξέρεις ότι δεν μακρυγορω απλά θα σε πω ότι κάνεις λάθος.\nΝΑΙ χρειαζόμαστε τον τσαμπουκά, αλλά όχι αντιαθλητικά. Αρχικά να σου πω ότι ο ΠΑΟΚ πάει να περάσει ένα άλλο ήθος και δεν θα πρέπει να έχουμε τέτοιες συμπεριφορες...μη μου πεις"μα τον βάρεσε, τον έφτυσε...".ΔΕΝ ΜΕ ΝΟΙΑΖΕΙ. Ο ΠΑΟΚ ΑΛΛΑΖΕΙ ΚΑΙ ΜΑΖΙ ΤΟΥ ΟΛΟΙ ΜΑΣ.\nΔεύτερον σκέψου πόση ανάγκη τον έχουμε τον Πάμπλο. Γιατί να τιμωρηθεί; Αν χάσουμε βαθμούς στα επόμενα παιχνίδια τι θα λέμε; Οτι είχαμε απουσίες; Ο καθένας πρέπει να τιθασεύει τα πάθη του γιατι ο ΠΑΟΚ ΠΑΝΩ ΑΠΟ ΟΛΑ!!\nΚαλό βράδυ και μην πτοείσαι...ο ΠΑΟΚ θα φτάσει εκεί που του αξίζει!\nNOVITO, 18/11/08 06:44\n@paokland με καλύπτεις απόλυτα...\nNOVITO, 18/11/08 06:45\n@ndn αν το δεις το θέμα καθαρά αγωνιστικά, σίγουρα δεν ωφέλησε σε τίποτα η κίνηση του. Μακροπρόθεσμα μάλλον κακό έκανε ...\nΑλλά στο ψυχολογικό θέμα, ανέβασε την διάθεση όλων μας στα ύψη, έτσι ώστε σήμερα περισσότερο από οποιαδήποτε άλλη φορά να πιστεύουμε ακράδαντα, ότι ο ΠΑΟΚ δεν φοβάται και δεν "μασάει" σε καμία έδρα και με κανένα αντίπαλο.\nΚαι μην μου πείς ότι κάπως έτσι δεν αισθάνθηκες και εσύ χθές, έτσι?\n$Cr!Pt $tAr Cr3w, 19/11/08 15:46\nΚαταρχάς να αρχίσουμε με το να σου πούμε ότι είσαι μεγάλοοο νούμερο!Και μόνο που λές ότι ένας ιθαγενής απόγονος τον Ίνκας σου ανέβασε την ψυχολογία επειδή βάρεσε έναν άλλο ιθαγενή τότε δείχνεις ότι η ζωή σου είναι βαρετή και μίζερη!Χώρις απολάυσεις...Αυτό που λές ότι κάτι του λέει είναι άκυρο.Πρώτα του μιλάει ο Γκαρσία και μετά απαντάει ο Ντιόγκο!Το τι του έσπασε αν θέλουμε το πιστεύουμε επείδη το λέει κάποιος τυχάρπαστος μπουγατσο-γιατρός (γιατί όχι και στημένος...) Αν ήταν απο δημόσιο νοσοκομείο τα ξαναλέμε...Εκεί που λές ότι του σκάει αγκωνιά (ανακάλυψη του Βαρούχα,το ριπλέυ είναι μακριά και δεν φαίνεται καλά,αητέ του Σέιχ Σου...) γιατί δεν κάνει κάμια κίνηση να πιάσει το στόμα του ας πούμε?Τι έγινε το σπασμένο δόντι?Το κατάπιε??!!!Ελεος πλεον...Γράφεις:"Φάτην λοιπόν να θυμάσαι τι σημαίνει “PABLO GARCIA” και ΠΑΟΚ(!!!)" Τελικά είσαι εντελώς νούμερο!Γιαυτό το έκανε ο ιθαγενής..Επειδή είναι μΠαοκ!Αφού είχαμε δεί και την μάνα του να λέει πως όταν ήταν μικρός,ζωγράφιζε πάνω στα ερείπια των Ινκας τον δικέφαλο!!χαχαχαχα!Επειδή όλο μιλάς για gay (εσύ με τέτοιο μαλλι?ελεος...) και έχεις γράψει με μοντάζ "της φάπας" δίπλα απο το "Π" του Πρωταθλητή,που μας έχεις τρέξει (εσύ προσωπικά!) ρε γκαρτνάση?Μήπως στο ΣΕΦ το 93' που πηδάγατε στην Θάλασσα μαζί με τα ΜΑΤ (άραγε το πανό την κυριακή το είδες? Μήπως πριν 3 χρόνια στο "Ποσειδώνιο" (η πως στον πούτσο το λένε) που περιμένατε να μας κάνετε πέσιμο και βρεθήκατε να τρέχετε σαν παλαβοί (για άλλη μια φορά!) μέσα στην μπουγάτσα (σόρυ!Πόλη ήθελα να πω) σας?Είμαστε οι μόνοι που ανεβένουμε στην μπουγατσούπολη με αμάξια και βανάκια χωρίς μπάτσους (πότε ήρθατε έτσι πειραιά..?) και μια ζωή σας ψάχνουμε!!!Πρόπερσι σας κάνανε αβάντα τα ΜΑΤ για να μας κάψετε κανα δυό βανάκια...Αυτοί είστε!Μόνο με μπάτσους παρέα μας κάνετε καλά!!!Τα υπόλοιπα το σάβατο..Απλώς αυτή την φορά βγείτε!Μην μας κάνετε να ψάχνουμε πάλι..Είναι ακριβή η βενζίνη.Που να προτοβάλουμε?Στα αμάξια η στα μπουκάλια...?\nNOVITO, 20/11/08 07:32\nΒΡΕ ΤΟΝ ΠΙΤΣΙΡΙΚΑ.....ΤΟ ΜΑΣΗΣΕ ΚΑΛΑ ΤΟ ΚΟΥΤΟΧΟΡΤΟ ΠΟΥ ΤΟΝ ΤΑΪΣΑΝ....\nΔΕΝ ΑΞΙΖΕΙ ΚΑΝ ΝΑ ΑΠΑΝΤΗΣΕΙΣ ΣΕ ΚΑΠΟΙΟΝ ΜΕ ΣΧΟΛΙΚΕΣ ΑΚΟΜΑ ΝΟΟΤΡΟΠΙΕΣ (ΑΚΟΥ ΔΗΜΟΣΙΟ ΝΟΣΟΚΟΜΕΙΟ...ΛΕΣ ΚΑΙ ΘΕΣ ΝΑ ΔΙΚΑΙΟΛΟΓΗΣΕΙΣ ΣΧΟΛΙΚΕΣ ΑΠΟΥΣΙΕΣ!!!)\nΤΙ ΝΑ ΠΡΩΤΟΑΠΑΝΤΗΣΕΙΣ ΣΕ ΕΝΑ ΠΡΟΒΑΤΑΚΙ ΝΕΑΡΗΣ ΗΛΙΚΙΑΣ...? ΘΑ ΚΑΤΑΛΑΒΕΙ ΟΤΑΝ ΑΚΟΜΑ ΚΑΙ ΓΙΑ ΤΙΣ 2 ΜΑΝΟΥΡΕΣ ΠΟΥ ΑΝΑΦΕΡΕΙ ΔΕ ΤΑ ΧΕΙ ΠΑΠΑΓΑΛΙΣΕΙ ΟΛΑ.....\nΚΑΛΗΝΥΧΤΑ $Cr!Pt $tAr Cr3w....


ΒΑΘΥ ΠΡΑΣΙΝΟ: ΘΛΙΒΕΡΟΣ, ΟΠΩΣ ΠΑΝΤΑ\nΘΛΙΒΕΡΟΣ, ΟΠΩΣ ΠΑΝΤΑ\nΚάποιες ώρες κράτησε ο εκβιασμός του Βενιζέλου σχετικά με τη διαφαινόμενη εξαφάνιση του ΠΑΣΟΚ της Ελιάς, μέσω των ευρωεκλογών. Όσο κι αν κανείς δεν καταλάβαινε ποιος ήταν ο αποδέκτης του εκβιασμού, αυτός ήταν ωμός και ξεκάθαρος. Σε ερώτηση για το αν ο Βενιζέλος σε περίπτωση χαμηλών επιδόσεων της «Ελιάς» στις ευρωεκλογές, θα πει στον Σαμαρά ότι αποχωρεί από την κυβέρνηση, είχε απαντήσει: «Δεν θα το πω στον κ. Σαμαρά, θα το πω στον Πρόεδρο της Δημοκρατίας. Διότι εδώ πρέπει να ξαναενωθεί το έθνος κι όλοι να έρθουν προ των ευθυνών τους. Εδώ το έθνος είναι διχασμένο σε μια βάση τεχνητή, ξεπερασμένη και επικίνδυνη.(..) Η κυβέρνηση είναι συνταγματικά νόμιμη, γιατί έχει την πλειοψηφία της Βουλής μέχρι τον Ιούνιο του 2016. Όμως, εκτός από τη νομιμότητα, υπάρχει και η νομιμοποίηση που είναι μια πολιτική έννοια. Πρέπει να σε στηρίζει ο κόσμος, πρέπει να έχεις ένα ηθικό δικαίωμα να κάνεις αυτά που κάνεις. Αν λοιπόν αυτό διαταραχθεί, δεν μπορείς να κυβερνήσεις.»\nΑναρτήθηκε από Kapellas Dimitris στις Σάββατο, Μαΐου 17, 2014


Όλοι χορεύουν βαλς! Νέα παράσταση της Εθνικής Λυρικής Σκηνής. | LiFO\nΌλοι χορεύουν βαλς! Νέα παράσταση της Εθνικής Λυρικής Σκηνής.\nΞεκινάει την Κυριακή η πρώτη παράσταση του νέου διευθυντή του μπαλέτου Ρενάτο Τζανέλλα.\n25.11.2011 | 14:31\n«Όλοι χορεύουν βαλς!», η πρώτη παράσταση του μπαλέτου της Εθνικής Λυρικής Σκηνής για την σεζόν 2011-12 ανεβαίνει στο Θέατρο Ολύμπια. Η μαγεία του χορού και η τελειότητα των κινήσεων μπλέκονται με τις κλασικές και σύγχρονες μουσικές, στο πρώτο έργο που ανεβαίνει υπό τον καινούργιο καλλιτεχνικό διευθυντή τoυ μπαλέτου της Εθνικής Λυρικής Σκηνής, Ρενάτο Τζανέλλα. Για αυτή λοιπόν την πρώτη γνωριμία του με το ελληνικό κοινό, ο Τζανέλλα διάλεξε να παρουσιάσει τρεις διάσημες χορογραφίες του.\nΗ πρώτη «Όλοι χορεύουν βαλς» είναι εμπνευσμένη από τη μουσική του Γκούσταφ Μάλερ και του Γιόχαν Στράους, ανιψιού του Γιόζεφ Στράους. Το δεύτερο μπαλέτο με τίτλο «Στο κενό» απεικονίζει ένα άνδρα σε έρημο τοπίο να βιώνει έντονα συναισθήματα ανασφάλειας, φόβου, επιθετικότητας, αλλά και γαλήνης και αγάπης. Το τρίτο έργο «Μπολερό», βασίζεται στο πασίγνωστο Μπολερό της Μωρίς Ραβέλ και πρωτοπαρουστιάστηκε το 1998 στην Βιέννη.\nΌπως σημειώνει ο ίδιος ο Τζανέλλα «Στο όλοι χορεύουν βαλς, υπάρχει η ελαφρότητα, το παιχνίδι, το χιούμορ, φαίνονται οι ρίζες στον κλασικό χορό. Στο Κενό αποκρυσταλλώνεται η πιο προσωπική μου αντίληψη για το χορό και ο βαθύτερος προβληματισμός μου ως άνθρωπος. Στο Μπολερό δεν υπάρχει πλέον χορός, υπάρχει κίνηση, μουσική και ρυθμός, αλλά και τα άγρια ένστικτα του αρσενικού και του θηλυκού.Η συνειδητότητα και η ομορφιά συγκρούονται με την αγριότητα του ασυνείδητου. Στη διαμάχη του ρυθμού με τη μελωδία, τελικά είναι ο ρυθμός που νικά.»\nΔείτε εδώ τη συνέντευξη του Ρενάτο Τζανέλλα στη Lifo.


Φυσαει Κοντρα - Μουσικη (BKS.0898020)\nΑρχική > Βιβλία > Μουσική > ΦΥΣΑΕΙ ΚΟΝΤΡΑ\nΠΑΠΑΜΑΚΑΡΙΟΣ ΜΙΧΑΛΗΣ στην κατηγορία ΜΟΥΣΙΚΗ\nΣυγγραφέας: ΠΑΠΑΜΑΚΑΡΙΟΣ ΜΙΧΑΛΗΣ\nΜΟΥΣΙΚΗ ΑΝΤΙΣΤΑΣΗ ΣΤΟΥΣ ΚΑΙΡΟΥΣ ΤΗΣ ΠΑΓΚΟΣΜΙΟΠΟΙΗΣΗΣ ΚΑΙ ΤΟΥ ΠΟΛΕΜΟΥ\nΈνα χρονικό της μουσικής αντίστασης στους καιρούς της παγκοσμιοποίησης και του πολέμου. Στους καιρούς που παρά τις αγωνιώδεις προσπάθειες των κυριάρχων φυσάει κόντρα...\n87 δίσκοι - μανιφέστα του κοινωνικού και πολιτικού τραγουδιού της εποχής μας.\nΦΥΣΑΕΙ ΚΟΝΤΡΑ (BKS.0898020)\n• 87 δίσκοι - μανιφέστα του κοινωνικού και πολιτικού τραγουδιού της εποχής μας.\n• 23 βιογραφίες των σύγχρονων επαναστατών της μουσικής σκηνής. Μια ιστορία γραμμένη με ρυθμούς, νότες και συνθήματα.\n• Ένα χρονικό της μουσικής αντίστασης στους καιρούς της παγκοσμιοποίησης και του πολέμου. Στους καιρούς που παρά τις αγωνιώδεις προσπάθειες των κυριάρχων φυσάει κόντρα...\nΦΥΣΑΕΙ ΚΟΝΤΡΑ BKS.0898020 ΠΑΠΑΜΑΚΑΡΙΟΣ ΜΙΧΑΛΗΣ ΠΑΠΑΜΑΚΑΡΙΟΣ ΜΙΧΑΛΗΣ ΜΟΥΣΙΚΗ ΦΥΣΑΕΙ ΚΟΝΤΡΑ


gerontisart: Δεκεμβρίου 2014\nΗ ΠΑΡΟΥΣΙΑΣΗ ΤΟΥ ΝΕΟΥ ΒΙΒΛΙΟΥ ΤΟΥ ΓΙΑΝΝΗ ΣΤΑΜΕΛΟΥ\n«Λασίθι οι άνθρωποι και ο τόπος» είναι ο τίτλος του νέου βιβλίου του Γιάννη Σταμέλου, του οποίου η παρουσίαση έγινε το βράδυ της Δευτέρας 22 Δεκεμβρίου στην αίθουσα του Επιμελητηρίου Λασιθίου. Το πολύ ενδιαφέρον αυτό βιβλίο παρουσιάζει βιογραφικά πορτραίτα μικρά ή μεγαλύτερα, συνεντεύξεις ανθρώπων του Νομού που ξεχώρισαν, μπήκαν μπροστά και έγραψαν την ιστορία τούτου του τόπου. Το βιβλίο προσφέρει πλήρη τεκμηρίωση και διατρέχει όλο τον ιστορικό ορίζοντα από τα μινωικά χρόνια μέχρι τις μέρες μας.\nΣτο βιβλίο αναφέρθηκαν οι: Μαρία- Καρτέρη Σιγανού, ο γνωστός φιλόλογος Γιάννης Χρονάκης, η Διευθύντρια του Γυμνασίου Κριτσάς Μαρία Χατζηπαναγιώτη και ο Βασίλης Ορφανάκης. Ο συγγραφέας του βιβλίου Γιάννης Σταμέλος, μεταξύ άλλων είπε. «Έκανα μερικά ταξίδια στο χρόνο συναντώντας τα πιο σημαντικά πρόσωπα, τα οποία με κάποιο τρόπο μίλησαν ή έπραξαν σχετικά με τη γεωγραφική περιοχή του Νομού Λασιθίου. Συγκέντρωσα σχόλια, παρατηρήσεις, εντυπώσεις, συνεντεύξεις και περιγραφές, οι οποίες, ελπίζω ότι θα ρίξουν λίγο φως σε γνωστές και άγνωστες προσωπικότητες της σκέψης, της πολιτικής, των αγώνων για ελευθερία, που συνέβαλαν στην ανάπτυξη του Νομού Λασιθίου.\nΑποσπάσματα από το βιβλίο διάβασε η Γωγώ Ζερβού. Ο τροβαδούρος της μουσικής του τόπου μας Γιάννης Βάρδας (Λυραριγιάννης) από τον Κρούστα ξεχώρισε με την παρουσία του και απέσπασε το θερμό χειροκρότημα των παρευρισκομένων. «Δεν είμαι άνθρωπος των γραμμάτων και άμα δε μιλώ με μαντινιάδες τα χάνω» και πρόσθεσε. «Πως χαίρομαι σα βρίσκομαι μ΄ ανθρώπους μορφωμένους, κι ας έχω εγώ τσι χρόνους μου στη βοσκική χαημένους».\nΤο συντονισμό της εκδήλωσης είχε η Άννα Καρτέρη. Δύο όμορφα τραγούδια απέδωσε η «Αυτοσχέδιος Χορωδία», και έπαιξαν οι μουσικοί Βασίλης Τράνακας και Μανόλης Κλώντζας.\nΤο τοπωνύμιο Τριβαξώνας που ακούγεται και σήμερα στα δυτικά του κάμπου της Φουρνής εμφανίζεται σε αρκετά έγγραφα της Βενετοκρατίας. Για παράδειγμα σε συμβόλαιο του1639 γίνεται λόγος για κτήματα στα μετόχια Χώρες και Τριβαξώνα. Τα μετόχια αυτά μάλιστα διέσχιζε πιθανότατα η κεντρική οδός που οδηγούσε από τη Νεάπολη στη Σπίναλογκα.\nΗ λεκάνη βορειοανατολικά της αρχαίας Δρήρου, ανατολικά του Αγίου Γεωργίου και δυτικά από το Καστέλι της Φουρνής, καλείται σήμερα Τριβαξώνας. Σε συμβόλαιο τον Ιούλιο του 1636, που ακυρώνει την παραχώρηση προς το Αρέτι ενός μέρους από το μετόχι Δρουβαξόνα, ο τόπος προσδιορίζεται ως παρτινέντζια του χωριού Πλατυπόδι.\nΤον Οκτώβριο του ίδιου έτους και με δεύτερο συμβόλαιο του 1637, το Αρέτι αγοράζει από το φεουδάρχη Τριβηζά που βρίσκεται «εν ταις κόραις ντεστρέτο φουρνής, εις τον Τριβαξώνα» κτήματα σε αυτήν την περιοχή.\nΤο μετόχι Τριβαξώνας της Βενετοκρατίας πιθανότατα ταυτίζεται με την περιοχή, που και σήμερα ονομάζεται έτσι και στην οποία φαίνεται πως με τα χρόνια απέκτησε μεγάλη περιουσία η μονή Αρετίου.\nΣημ. Η περιγραφή είναι από το ΠΑΡΑΤΗΡΗΤΗΡΙΟ ΠΟΛΙΤΙΣΤΙΚΩΝ\n& ΠΕΡΙΒΑΛΛΟΝΤΙΚΩΝ ΠΟΡΩΝ\nΟ ΚΑΙΡΟΣ ΤΟ ΝΟΕΜΒΡIO ΤΟΥ 2014\nΤο μήνα Νοέμβριο αρχίζει το λιομάζωμα\nΤο εσωτερικό του ναού της Αγίας\nΑικατερίνης στο Όρος Σινά\nΠεριορισμένες είναι οι βροχές τα τελευταία χρόνια στην περιοχή μας. Ο Νοέμβριος, που κατά κανόνα δίνει αρκετές βροχές, φέτος το βροχόμετρο του Μ/Σ κατέγραψε μόλις 6 χιλιοστά έναντι 25 του περυσινού Νοεμβρίου. Η μέση θερμοκρασία ήταν 16,5 βαθμοί Κελσίου.\nΘΕΡΜΟΚΡΑΣΙΑ: Μέση 16,5 βαθμοί Κελσίου, μέγ. 22,3 ελάχ. 11,0\nΣΧ. ΥΓΡΑΣΙΑ: Μέση 68%, μέγ. 91% ελάχ. 38%\nΒΡΟΧΟΠΤΩΣΗ : 6 χιλιοστά\nΑΝΕΜΟΙ: Μεταβλητοί, μέγ. ταχ. 68Km/h\nΗΛΙΟΦΑΝΕΙΑ: 120 ώρες\nΒΑΡ. ΠΙΕΣΗ: 1018,5 mb\nΑναρτήθηκε από Ιωάννης Γεροντής στις 10:49 μ.μ. Δεν υπάρχουν σχόλια:\nΗ ΕΟΡΤΗ ΤΟΥ ΠΟΛΙΟΥΧΟΥ ΜΑΣ ΑΓΙΟΥ ΝΙΚΟΛΑΟΥ\nΜε σύμμαχο ένα θαυμάσιο καιρό που δε θύμιζε σε τίποτα τα γνωστά «Νικολοβάρβαρα», και με τη δέουσα μεγαλοπρέπεια γιορτάστηκε και φέτος ο πολιούχος μας Άγιος Νικόλαος.\nΤην παραμονή της γιορτής πολλοί πιστοί κατέκλυσαν το βυζαντινό ναό με τη μακραίωνη ιστορία στον ομώνυμο όρμο, όπου τελέστηκε ο Εσπερινός χοροστατούντος του Σεβασμιότατου Μητροπολίτου Πέτρας και Χερρονήσου κ. Νεκταρίου.\nΜετά τον Εσπερινό ακολούθησε η ευλόγηση των άρτων, ενώ ο Πρωτοπρεσβύτερος Γεώργιος Ατσαλάκης στην ομιλία του αναφέρθηκε στο βίο του Αγίου Νικολάου.\nΤο ίδιο βράδυ και μετά τον Εσπερινό ακολούθησε μουσική βραδιά στο κινηματοθέατρο REX από τρεις εξαίρετους μουσικούς – τραγουδοποιούς της ελληνικής μουσικής σκηνής. Ο Γεράσμος Ανδρεάτος, ο Σταμάτης Χατζηευσταθίου και ο Απόστολος Ρίζος παρουσίασαν τραγούδια δικά τους αλλά και άλλων Ελλήνων δημιουργών και απέσπασαν το θερμό χειροκρότημα του κοινού.\nΤην κυριώνυμο ημέρα της γιορτής τελέστηκε η Θεία Λειτουργία στον πανηγυρίζοντα ναό στο τέλος της οποίας ο Σεβασμιότατος κήρυξε το Θείο Λόγο αναφερόμενος στα διδάγματα που μπορούμε να πάρουμε από τη ζωή του Αγίου Νικολάου.\nΜετά την ευλόγηση των άρτων έγινε η καθιερωμένη λιτάνευση της εικόνας του Αγίου με τη συμμετοχή της Δημοτικής Φιλαρμονικής. Η πομπή κατέληξε στη μικρή προβλήτα του όρμου, όπου τελέστηκε ο αγιασμός των υδάτων «τα μικρά Θεοφάνεια».\nΣτον εορτασμό παρευρέθηκαν ο Υφυπουργός Εργασίας και Κοινωνικής Ασφάλισης κ Γιάννης Πλακιωτάκης, ο Περιφερειάρχης Κρήτης κ. Σταύρος Αρναουτάκης, η Αντιπεριφερειάρχης Λασιθίου κ. Πελαγία Πετράκη, ο Δήμαρχος Αγίου Νικολάου κ. Αντώνης Ζερβός, ο Αστυνομικός Διευθυντής Λασιθίου κ. Κωνσταντίνος Περάκης, ο Λιμενάρχης Αγίου Νικολάου κ. Σπύρος Αγγελάκης και εκπρόσωποι φορέων της πόλης.\nΌπως κάθε χρόνο έτσι και φέτος πραγματοποιήθηκαν ιστιοπλοϊκοί, και ανωμάλου δρόμου αγώνες.\nΑναρτήθηκε από Ιωάννης Γεροντής στις 11:08 μ.μ. Δεν υπάρχουν σχόλια:\nΗ ΕΚΔΗΛΩΣΗ ΣΤΟ REX ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΤΩΝ Α.με.Α\nΣτις 3 Δεκεμβρίου του 1992, η Γενική Συνέλευση του ΟΗΕ υιοθέτησε το πρόγραμμα δράσης για τα Άτομα με Ειδικές Ανάγκες και καθιερώθηκε να εορτάζεται η Παγκόσμια Ημέρα ατόμων με Ειδικές Ανάγκες (ΑμεΑ). Με αφορμή τον εορτασμό αυτό πραγματοποιήθηκε την περασμένη Κυριακή εκδήλωση με ομιλίες και πλούσιο μουσικοχορευτικό πρόγραμμα στο κινηματοθέατρο REX του Αγίου Νικολάου, με τίτλο «Για μια προσπάθεια ν΄ αγγίξουμε τα όνειρά μας».\nΤη συνδιοργάνωσαν το παράρτημα ΑμεΑ του Θεραπευτηρίου Χρόνιων Παθήσεων Λασιθίου, το 4ο Δημοτικό Σχολείο και το Ειδικό Δημοτικό Σχολείο Αγίου Νικολάου, το Ε.Ε.Ε.Ε.Κ. Αγίου Νικολάου, η Ένωση Γονέων και Φίλων ΑμεΑ Μεραμπέλου, το Α.μ.Κ.Ε. «Ξένιος Ζευς Οικοτροφείο «Αρετούσα». Συμμετείχαν το Studio Χορού και Έκφρασης “Alegria”,η Σχολή Χορού «Dance Project” και η Σχολή Χορού «Fuente”. Η όλη διοργάνωση είχε την υποστήριξη του Δήμου Αγίου Νικολάου.\nΤην εκδήλωση παρουσίασε ο κ. Μηνάς Μηνάς υπάλληλος του Θεραπευτηρίου Χ. Π. Λασιθίου, η οποία άνοιξε με το χαιρετισμό του Σεβασμιότατου Μητροπολίτη Πέτρας και Χερρονήσου κ. Νεκταρίου, τον οποίο μετέφερε ο Πρωτοπρεσβύτερος Κων. Χαλκιαδάκης. Ακολούθησε ο χαιρετισμός της Προέδρου του Δ.Σ. του Κέντρου Κοινωνικής Πρόνοιας της Περιφέρειας Κρήτης κ. Ελένης Τσαντηράκη. Τέλος μίλησε η Διευθύντρια του Ειδικού Σχολείου κ. Δέσποινα Κοττάκη.\nΣκηνή από την παράσταση "Το ασχημόπαπο"\nΤο καλλιτεχνικό πρόγραμμα ξεκίνησε με τη θεατρική παράσταση «Το ασχημόπαπο», από μαθητές του Ειδικού Δημοτικού Σχολείου και του Γ-1 Τμήματος του 4ου Δημοτικού Σχολείου Αγίου Νικολάου.\nΑκολούθησε δραματοποίηση παραμυθιού με τίτλο: «Τα σταφύλια του κ. Ζαχαρία», από την εθελόντρια του Οικοτροφείου «Αρετούσα» κ. Πόπη Αμαριωτάκη και με τη συμμετοχή ενοίκων του ξενώνα. Αμέσως μετά το θεατρικό δρώμενο σε ολιγόλεπτη ομιλία της η κ. Αμαριωτάκη, συγκίνησε, και καταχειροκροτήθηκε από την κατάμεστη αίθουσα του REX.\nΗ εθελόντρια Πόπη Αμαριωτάκη\nΣτη συνέχεια απολαύσαμε χορούς «Latin” από περιθαλπόμενους του Παραρτήματος Α.με.Α Λασιθίου και των σχολών χορού της Κατερίνας Παπαστεφανάκη και χαράς Τζορμπατζάκη.\nΠροβολή ταινίας μικρού μήκους για το σύνδρομο “Asperger”. Ακολούθησαν χορευτικά από την Ένωση Γονέων και Φίλων Α.με.Α Επαρχίας Μεραμπέλου σε συνεργασία με το Studio χορού και Έκφρασης “Alegria”\nΠαρουσίαση χορογραφίας εναλλακτικού σύγχρονου χορού, σε χορογραφία Κατερίνας Δασκαλάκη. Βιεννέζικου valse & funky jazz break σε χορογραφία Αγγελικής Γαστρά, Μαρίας Παρασκευοπούλου.\nΚαι τέλος ακούστηκαν τραγούδια από το τμήμα φωνητικής υπό την καθοδήγηση της καθηγήτριας Grazyna Kow-alzckyk.\nΑναρτήθηκε από Ιωάννης Γεροντής στις 7:13 μ.μ. Δεν υπάρχουν σχόλια:\nΗ ΕΚΔΗΛΩΣΗ ΣΤΟ REX ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΤΩΝ Α.μ...


Θέση εργασίας Βοηθός Λογιστή - Mediatel\nH M ediatel αναζητά έναν / μία υποψήφιο / α για τη θέση του Βοηθού Λογιστή.\nΚαταχωρήσεις Δαπανών / Συμφωνίες τραπεζών / Πληρωμές Προμηθευτών\nΤιμολόγηση / Υπόλοιπα Πελατών\nΠροετοιμασία & έλεγχοι για ΦΠΑ / VIES\nΕμπειρία τουλάχιστον 2 ετών σε διπλογραφικά βιβλία\nΕμπειρία στη χρήση του ΕΡΓΑΝΗ (Έντυπα ΟΑΕΔ - ΣΕΠΕ)\nΕμπειρία σε προγράμματα EPSILON (PYLON BUSINESS λογιστική διαχείριση - Epsilon Μισθοδοσία)\nΕμπειρία σε λογιστήριο τουριστικού κλάδου θα θεωρηθεί επιπλέον προσόν\nΑποστολή βιογραφικών με κωδικό : 12\nΖητείται Βοηθός Λογιστή από λογιστική εταιρεία στο Περιστέρι.Θέση εργασίας πλήρους απασχόλησης...\nΖητείται Βοηθός Λογιστή για το τμήμα της μισθοδοσίας από λογιστικό γραφείο στον Πειραιά.Θέση εργασίας...\nΠρομηθειών. Βοηθό Λογιστή. Θέση εργασίας πλήρους... εξωτερικές εργασίες λογιστηρίου Οργάνωση και τήρηση...\nO Όμιλος Μαυρογένη ιδρύθηκε πριν από 30 χρόνια στη Θεσσαλονίκη και δραστηριοποιείται στην εισαγωγή και διάθεση προϊόντων κλιματισμού. Διαθέτει γραφεία σε Αθήνα και Θεσσαλονίκη, ενώ...\nΛογιστή και Βοηθό Λογίστριας. Λογιστή με εμπειρία στην τήρηση διπλογραφικών και απλογραφικών βιβλίων...\nΑναζητά άτομο ως Βοηθό Λογιστή για άμεση πλήρης απασχόληση.Επιθυμητές Ικανότητες και Δεξιότητες...\nΒοηθό Λογιστή, που θα έχει άμεση συνεργασία με Οργανισμό... Βοηθός ΛογιστήΚύριες αρμοδιότητες. Καταχώριση...\nΕμπορική εταιρία πελάτης μας ζητά να προσλάβει βοηθό λογιστή στο Μοσχάτο. ΚαθήκονταΕνημέρωση...\nul. li Καταχώρηση παραστατικών απλογραφικών βιβλίων. li. li Υπολογισμός και υποβολή ΦΠΑ, ΕΝΔΟΚΟΙΝΟΤΙΚΩΝ ΠΙΝΑΚΩΝ. li. li Σύνταξη και υποβολή φορολογικών δηλώσεων. li. li Προφορική κ...\nΕμπορική εταιρία πελάτης μας ζητά να προσλάβει Bοηθό Λογιστήστο Μοσχάτο.Καθήκοντα Ενημέρωση...


Η ΑΕΚ δεν κόντυνε, οι άλλοι ψήλωσαν | Έθνος\nΗ ΑΕΚ δεν κόντυνε, οι άλλοι ψήλωσαν\nΑΠΟΨΕΙΣ 05.11.2018 19:25\nΤελευταία Ενημέρωση 05.11.2018 19:28\nΗ ατάκα του Μαρίνου Ουζουνίδη περιέγραψε παραστατικότατα την παρουσία (απουσία, ορθότερα) της ΑΕΚ από το ΟΑΚΑ στο ντέρμπι με τον Παναθηναϊκό. Το «χωρίς να μπούμε στο στάδιο κερδίσαμε ένα βαθμό», τα λέει όλα.\nΑκόμα, όμως, και να κέρδισε ένα βαθμό, η περυσινή πρωταθλήτρια βγήκε χαμένη, παρά το γεγονός ότι η βαθμολογική διαφορά από τον προπορευόμενο ΠΑΟΚ δεν αυξήθηκε. Ωστόσο, μετά τη διεξαγωγή της 9ης αγωνιστικής όχι μόνον δεν πλησίασε στην κορυφή, αλλά είδε και τον Ολυμπιακό να την προσπερνάει κατά δύο βαθμούς και να της βάζει (κι αυτός) δύσκολα για τη συνέχεια.\nΣύμφωνοι, όταν δεν έχει διανυθεί ακόμα ούτε το 1/3 της Super League, ουδείς μπορεί να ξεγράψει την ΑΕΚ από τη διεκδίκηση του πρωταθλήματος, αν αναλογιστεί κάποιος ότι και πέρυσι, ύστερα από τη διενέργεια της 9ης αγωνιστικής, η «Ενωση» είναι καταγεγραμμένη στον βαθμολογικό πίνακα με 17β. Την εξέλιξη, αλλά κυρίως την κατάληξη του περυσινού πρωταθλήματος όλοι τη γνωρίζουμε. Πέρυσι, βέβαια, με τους 17 βαθμούς, η ΑΕΚ απείχε μόλις ένα βαθμό από τον ΠΑΟΚ, που κατείχε, μάλιστα, τη 2η θέση, καθώς προηγείτο ο Ατρόμητος (με 19 βαθμούς).\nΩστόσο, τώρα οι 17 βαθμοί τη φέρουν στο -6 από τον έτερο «Δικέφαλο», ενώ μπροστά της βρίσκονται οι Ατρόμητος (21β.) και Ολυμπιακός (19β.). Βέβαια, οι βαθμοί που έχει κερδίσει εντός των αγωνιστικών χώρων είναι 20, ωστόσο η αφαίρεση τριών βαθμών για τα επεισόδια που έγιναν στον περιβάλλοντα χώρο του ΟΑΚΑ στο ντέρμπι με τον Ολυμπιακό, της έκοψε τα φτερά.\nΕκείνο που μπορεί να προσάψει κάποιος στη φετινή ΑΕΚ είναι το γεγονός ότι δεν έχει νικήσει σε κανένα από τα τρία ντέρμπι που έχει δώσει, αποσπώντας ισοπαλία από τον Ολυμπιακό και τον Παναθηναϊκό, ενώ ηττήθηκε από τον ΠΑΟΚ στην Τούμπα. Τουναντίον, πέρυσι ήταν κυρίαρχη στα ντέρμπι. Κι αν εκείνο με στην Τούμπα το κέρδισε στα δικαστήρια, στα υπόλοιπα πέντε ντέρμπι απώλεσε μόλις δύο βαθμούς: στο 1-1 με τον Παναθηναϊκό στο γήπεδο της Λεωφόρου.\nΠάντως, παρά το γεγονός ότι στην τρέχουσα αγωνιστική περίοδο και περισσότερους βαθμούς έχει, αλλά και καλύτερο συντελεστή τερμάτων (17-3 φέτος, 12-6 πέρυσι), βρίσκεται σχετικά μακριά από τον στόχο. Κυρίως γιατί οι έτεροι συνδιεκδικητές του τίτλου ακολουθούν υπερβατική πορεία. Ο ΠΑΟΚ πέρυσι είχε 18β. και φέτος 23β. (οι πραγματικοί βαθμοί, βέβαια, είναι 25, διότι, μην ξεχνάτε, ξεκίνησε το πρωτάθλημα με -2β.), ο Ολυμπιακός τη σεζόν 2017-18 είχε 14β. και φέτος έχει 19β., ο Ατρόμητος από τους 19β. έχει ανέβει φέτος στους 21β. Επίσης, φέτος, οι «μπέμπηδες» του Δώνη έχουν συλλέξει 20β. (άλλο αν, λόγω αφαίρεσης έξι βαθμών, στον βαθμολογικό πίνακα εμφανίζεται να έχει 14β.), ενώ πέρυσι ο Παναθηναϊκός, που επίσης είχε ξεκινήσει το πρωτάθλημα με -2 βαθμούς, είχε κερδίσει, στους αγωνιστικούς χώρους 15 βαθμούς.\nΠοιο είναι το συμπέρασμα; Οτι η ΑΕΚ δεν κόντυνε, απλώς οι άλλοι παραψήλωσαν...


Dimitris Konstantakopoulos: Από τον Βολταίρο στον "Ολλαντρέου": Η εξαφάνιση της Γαλλίας\nΑπό τον Βολταίρο στον "Ολλαντρέου": Η εξαφάνιση τη...\nΓεωπολιτική και Πολιτική στην περιοχή μας\nΤουρκία, Αζερμπαϊτζάν, Κύπρος, Ρωσία: Ελλάδα χωρίς...\nΑπό τον Βολταίρο στον "Ολλαντρέου": Η εξαφάνιση της Γαλλίας\n‘Ηταν δικτατορία κι εγώ, στις αρχές του γυμνασίου, ανακάλυπτα πίσω από την … «κανονική», τη δεύτερη σειρά βιβλίων στη βιβλιοθήκη των γονιών μου. Εκεί βρήκα και το βιβλίο του Paul Nizan για τους τρεις μεγάλους υλιστές φιλόσοφους της αρχαιότητας, Δημόκριτο, Επίκουρο και Λουκρήτιο. Προσπάθησα - με αξιοσημείωτο πείσμα - να καταλάβω τι έγραφε, πολύ φοβάμαι όμως ότι δεν πήρα χαμπάρι πολλά πράγματα, παρεξόν ένοιωσα διαισθητικά κάπως τη σημασία αυτών των ογκόλιθων στην ιστορία της ανθρώπινης σκέψης. Νοσταλγώ ακόμα εκείνη την εποχή που έφτιαχνα στο μυαλό μου τον χάρτη του κόσμου, των σημασιών και των νοημάτων του – αλλά και που υπήρχαν ακόμα τόσα πράγματα που άξιζαν την απαγόρευση των λογοκριτών και την καταδίωξη των αστυνομικών.\n‘Ηταν μια εποχή που ο δυτικός κόσμος εξεστράτευε για να υπερασπιστεί τον Σολζενίτσιν, τον Ζαχάρωφ, τον Σινιάφσκι και τον Ντάνιελ, που μπορούσατε να διαφωνείτε μαζί τους, αλλά που είχαν ιδέες και απόψεις, που πίστευαν σε κάτι και συνέχιζαν τη μεγάλη παράδοση αφοσίωσης στις ιδέες της τής ρώσικης ιντελιγκέντσιας. Σήμερα δεν βρίσκω πιο χτυπητή απόδειξη της δυτικής παρακμής από τη συνέντευξη του αντι-πουτινικού μαφιόζου ολιγάρχη, του Χοντορκόφσκι, που πέρασε τις προάλλες από τον ραδιοφωνικό σταθμό France Culture (Γαλλία-Κουλτούρα). Μα είναι δυνατόν κάτι τέτοιο σε μια χώρα με την ιστορία και τον πολιτισμό της Γαλλίας; Είναι δυνατόν ο Μonde να αφιερώνει τώρα κύρια άρθρα στον Χοντορκόφσκι ή να υποστηρίζει ως περίπου «ήρωες της δημοκρατίας» τους Ουκρανούς «βασιληάδες της σοκολάτας», όπως έκανε την περασμένη δεκαετία με τους μαφιόζους του Κοσόβου;\nΣυμμαθητής και φίλος του Ζαν Πωλ Σαρτρ, ταλαντευόμενος στα νιάτα του ανάμεσα στην άκρα αριστερά και την άκρα δεξιά, ο Nizan έγραψε το περίφημο «’Αντεν-Αραβία» και έγινε ένας από τους «αστέρες» της γαλλικής κομμουνιστικής δημοσιογραφίας-διανόησης στον μεσοπόλεμο, προτού το σύμφωνο Στάλιν-Χίτλερ (Μολότωφ-Ρίμπεντροπ, 1939) τον οδηγήσει σε παραίτηση από το ΚΚΓ. Δύο χρόνια αργότερα θα σκοτωθεί πολεμώντας τον γερμανικό φασισμό στη Δουγκέρκη. Το σύμφωνο, μνημείο στρατηγικής τύφλωσης όλων των εποχών, ενδεικτικό των τρομερών αυταπατών του Κρεμλίνου για τη φύση του χιτλερισμού, το μόνο που κατάφερε ήταν να διευκολύνει τη γερμανική επίθεση κατά της ΕΣΣΔ, η οποία παρολίγον να χαθεί το 1941, έχοντας στο μεταξύ αποδιοργανώσει και δυσφημίσει το παγκόσμιο κομμουνιστικό κίνημα.\n‘Όλα αυτά είναι κάπως ανάκατα στο μυαλό μου το περασμένο Σάββατο καθώς πίνω τον καφέ μου στο Ντανφέρ Ροσερό, έχοντας απέναντί μου τον εγγονό του Nizan, τον δημογράφο, ανθρωπολόγο και κοινωνιολόγο Εμανουέλ Τοντ, από τους γνωστότερους σήμερα αιρετικούς διανοούμενους της Γαλλίας. «Οι γαλλικές ελίτ είναι υπεύθυνες», μου λέει, «για αυτό που γίνεται στην Ευρώπη. Χωρίς αυτές δεν θα μπορούσε να επιβάλλει η Γερμανία την κυριαρχία της». Συμφωνώ μαζί του, αλλά δεν μπορούμε, του λέω, να μιλάμε μόνο για γερμανική κυριαρχία, χωρίς να μιλάμε για την παγκόσμια ολιγαρχία του χρηματιστικού κεφαλαίου. Μέρκελ και Σόιμπλε δεν θα μπορούσαν να επιβληθούν σε όλη την Ευρώπη αν δεν δρούσαν σε συμφωνία με την παγκόσμια «Αυτοκρατορία του Χρήματος», όπως και η τελευταία δεν θα μπορούσε να επιβάλλει τα σχέδιά της χωρίς τη Γερμανία. ‘Αλλωστε, όταν η Μέρκελ μιλάει για «δημοκρατία σύμφωνη με την αγορά» δεν απευθύνεται μόνο στους άλλους Ευρωπαίους, εννοεί και τη Γερμανία, έστω κι αν το συγκεκριμένο ζώο θέλει να παραμείνει «πιο ίσο από τα άλλα». Αλλά ο Τοντ πιστεύει ότι ο καπιταλισμός είναι κυρίως «εθνικός».\nΕίναι γεγονός ότι στην πατρίδα του Βολταίρου και του Ουγκώ, του Μαλρώ και του Σαρτρ, απαγορεύεται σήμερα να θίξεις δύο θέματα: να υποστηρίξεις τους Ρώσους στο ουκρανικό αντιτασσόμενος στη δυτική πολιτική, να μιλήσεις για αυτοκρατορίες του χρήματος, για το Χρήμα ως πολιτική, όχι μόνο οικονομική οντότητα. Στην πρώτη περίπτωση κινδυνεύεις να κατηγορηθείς για πράκτορας του Πούτιν, εθνικιστής, σταλινικός, ακροδεξιός, οπισθοδρομικός. Στη δεύτερη για αντισημίτης, χειρότερο από όλες τις άλλες κατηγορίες μαζί! (Με αυτά βέβαια ο κόσμος γύρισε την πλάτη του στις εφημερίδες, στράφηκε στο ‘Ιντερνετ για την ενημέρωσή του και, αξιοσημείωτο τμήμα, στη Λε Πεν για σωτηρία! Το πολύ της προπαγάνδας σκοτώνει γαρ αξιοπιστία «διανοουμένων», δημοσιογράφων και πολιτικών). Πριν από τρία χρόνια, αν κάποιος ταύτιζε χρηματιστικό κεφάλαιο με Εβραίους επικρινόταν ως αντισημίτης. Τώρα συμβαίνει αυτό, συμβαίνει όμως και το αντίστροφο! ‘Οσοι κατηγορούν το Χρήμα σήμερα στη Γαλλία εύκολα επικρίνονται ως αντισημίτες! Προσωπικά τόχω πει και τόχω γράψει, αλλά στου κουφού την πόρτα όσο θέλεις βρόντα. Η κατάχρηση της κατηγορίας του αντισημιτισμού έχει καταλήξει βασικός παράγων που συμβάλλει στον αντισημιτισμό!\nΠέρυσι, ο François Delapierre, ηγετικό στέλεχος του «Κόμματος της Αριστεράς» κατηγόρησε τον τότε Υπουργό Οικονομικών της Γαλλίας Μοσκοβισί δημόσια ότι ανήκει στα «17 καθάρματα του Eurogroup» πούπιασαν από τον λαιμό την Κύπρο. Οι δημοσιογράφοι ρώτησαν τον επικεφαλής του Κόμματος της Αριστεράς, Ζαν-Πιερ Μελανσόν, αν συμφωνεί. Αυτός απάντησε ότι ο Μοσκοβισί «δεν σκέφτεται γαλλικά, σκέφτεται σε όρους διεθνούς χρήματος (finance)». Το αποτέλεσμα; Του «την έπεσε» ολόκληρη η ηγεσία του Σοσιαλιστικού Κόμματος. Δεν ενοχλήθηκε γιατί είπε τους Ευρωπαίους Υπουργούς Οικονομικών καθάρματα, αλλά γιατί έκανε δήθεν αντισημιτικούς υπαινιγμούς, υποστηρίζοντας ότι ο (Εβραίος) Μοσκοβισί είναι με το χρήμα. Ο Μελανσόν ανταπάντησε ότι αυτό που τον απασχολεί δεν είναι το θρήσκευμα του Υπουργού, όσο ότι οι νίκες του χρηματιστικού κεφαλαίου στην Ελλάδα και την Κύπρο ανοίγουν τον δρόμο στην επίθεση κατά της δικής του χώρας, της Γαλλίας.\nΟ Τοντ έφτιαξε έναν χάρτη για τη νέα «γερμανική αυτοκρατορία» στην Ευρώπη, ταξινομώντας τις χώρες ανάλογα με τον βαθμό και το είδος ελέγχου από τη Γερμανία. Του λέω ότι έκανα κι εγώ μια ταξινόμηση ανάλογα με το βαθμό καταστροφής κάθε ευρωπαϊκού έθνους-κράτους από το Χρήμα («Πόλεμοι του χρέους», Επίκαιρα, τεύχη 210-213). Συμφωνούμε να επιχειρήσουμε μια σύνθεση των δύο ταξινομήσεων.\nΝα η κατάταξη που πρότεινα:\nΚύπρος: καταστρεφόμενη οικονομικά (εντός «σπείρας θανάτου» κατά Σόρος) και απειλούμενη με γεωπολιτική καταστροφή και τυπική κατάλυση κράτους αποικία χρέους\nΕλλάδα: καταστρεφόμενη αποικία χρέους (σπείρα θανάτου)\nΠορτογαλία, Ιρλανδία: σταθεροποιημένες αποικίες χρέους\nΙταλία, Ισπανία: ντε φάκτο, όχι όμως ντε γιούρε αποικίες χρέους\nΟ Τοντ ανήκει στους ελάχιστους Γάλλους διανοούμενους που έχει το θάρρος να αντιταχθεί στη δυτική πολιτική στην Ουκρανία (έστω κι αν θέλει και εδώ να εστιάζει κυρίως στις γερμανικές ευθύνες – για πολλούς αναλυτές υπήρξε μάλλον πρωταγωνιστικός ο ρόλος των ΗΠΑ και ειδικά των νεοσυντηρητικών στο ουκρανικό). «Το έκανα συνειδητά», μου λέει, «με αυτά που είπα στην τηλεόραση για τη Ρωσία, σχεδόν ευχόμενος τη νίκη της, πέρασα τον Ρουβίκωνα». Εξίσου σκληρή ήταν και η επίθεση του Τοντ στην εφημερίδα «Μοντ», που τη χαρακτηρίζει περίπου θεμέλιο της παραπληροφόρησης. «Ο αγγλοσαξωνικός τύπος», μου λέει, «επιτίθεται στους Ρώσους, αλλά τουλάχιστον αυτός αναφέρει τα γεγονότα, κάτι που δεν κάνει ο γαλλικός».\nΔεν πρόκειται δυστυχώς μόνο για τον γαλλικό τύπο. Ο γερμανικός μιλάει επίσης για τη Ρωσία περίπου όπως μίλαγε στον Α’ Παγκόσμιο Πόλεμο. Στη Νορβηγία, ετοιμάζονται να γυρίσουν σε τηλεοπτικό σήριαλ την κατάληψη της χώρας από τους Ρώσους! Αυτό είναι επικοινωνιακή προετοιμασία πολέμου, που γίνεται με όλα τα μέσα πλην των στρατιωτικών, αφού η Ρωσία έχει πυρηνικό οπλοστάσιο.\nΗ εσωτερική «ολοκλήρωση» της πολιτικής μετάβασης στην ολιγαρχία και τον ολοκληρωτισμό συνδυάζεται με εξωτερική πολιτική στην υπηρεσία της Αυτοκρατορίας. ‘Ενας πρώην τραπεζίτης του ομίλου Ρότσιλντ είναι Υπουργός Οικονομικών της «σοσιαλιστικής» Γαλλίας του Ολάντ. «Από τον Σαρτρ στους Ρότσιλντ» επιγράφεται μια μελέτη για την πορεία της ιστορικής εφημερίδας που ίδρυσε ο Σαρτρ, της Liberation («Απελευθέρωση»). Την ίδια ώρα που ο Μάης του 1968 μετατρέπεται στην άρνησή του, η αντιϊμπεριαλιστική επιθεώρηση που ίδρυσε ο Σαρτρ, οι «Σύγχρονοι Καιροί» (Temps Modernes) αρχίζουν το τελευταίο τεύχος τους με ένα άρθρο που υπερασπίζεται το «δικαίωμα» του Ισραήλ να επεμβαίνει στη Γάζα. Κάποτε Γάλλοι αριστεροί και «αριστεριστές», μαζί και ο δικός μας Pablo, ενίσχυαν παντοιοτρόπως την αλγερίνικη επανάσταση – σήμερα, διϋλίζουν τον κόνωπα κάθε πραγματικού ή κυρίως υποτιθέμενου «τριτοκοσμικού», σερβικού, ιρανικού, αραβικού ή ρωσικού «εγκλήματος», καταπίνοντας την κάμηλο της παραδειγματικής καταστροφής από τη Γαλλία, της δεξιάς και της «αριστεράς», μιας ολόκληρης και από τις πιο προοδευτικότερες αραβικές χώρες, της Λιβύης, προκειμένου να τιμωρηθεί το καθεστώς του Καντάφι που τόλμησε, πριν από 45 χρόνια, να αμφισβητήσει την κυριαρχία των Λευκών στη Μαύρη ‘Ηπειρο και των δυτικών στην Αραβία. «Ζούμε την παρακμή του δυτικού, του ευρωπαϊκού πολιτισμού», συνοψίζει ο Ρεζίς Ντεμπρέ όταν τον ρωτώ για την κατάσταση της Γαλλίας και της αριστεράς της. Ελπίζω να μην έχει δίκηο, θα προτιμούσα να πιστέψω την προφητεία που μου κάνει η Σούζαν Τζωρτζ, ότι η Γαλλία βρίσκεται σε περίπου «προεπαναστατική» ή πάντως «προεξεγερσιακή» κατάσταση.\nΑναρτήθηκε από Konstantakopoulos Dimitris στις 12/31/2014 08:55:00 μ.μ.\nΕτικέτες Αριστερά, Ευρώπη, Ουκρανία, Ρωσία


Ξεκίνησε η αντιπυρική περίοδος – Χρ. Στυλιανίδης: Ο εθελοντισμός βασικός πυλώνας για το δύσκολο καλοκαίρι που έρχεται – Alpha Πάτρας\nΒρίσκεστε σε:Αρχική»Ελλάδα»Ξεκίνησε η αντιπυρική περίοδος – Χρ. Στυλιανίδης: Ο εθελοντισμός βασικός πυλώνας για το δύσκολο καλοκαίρι που έρχεται\nΞεκίνησε η αντιπυρική περίοδος – Χρ. Στυλιανίδης: Ο εθελοντισμός βασικός πυλώνας για το δύσκολο καλοκαίρι που έρχεται\nΣτην εκπαίδευση 150 υποψηφίων εθελοντών ομάδων Πολιτικής Προστασίας του Δήμου Διονύσου παρευρέθηκε χθες, με αφορμή την έναρξη της αντιπυρικής περιόδου η ηγεσία του Υπουργείου Κλιματικής Κρίσης και Πολιτικής Προστασίας καθώς και ο αναπληρωτής υπουργός Εσωτερικών, Στέλιος Πέτσας.\nΗ συγκεκριμένη δράση εντάσσεται σε πρόγραμμα εκπαίδευσης εθελοντών στην δασοπυρόσβεση – δασοπροστασία που ξεκίνησε χθες σε όλη την χώρα με στόχο την εκπαίδευση και πιστοποίηση των εθελοντικών ομάδων Πολιτικής Προστασίας που λειτουργούν στο πλαίσιο των δήμων. Στο εκπαιδευτικό πρόγραμμα θα συμμετάσχουν 2.100 εθελοντές και θα διαρκέσει 52 ώρες, εκ των οποίων οι 38 θα αφορούν την δασοπροστασία.\nΑναφερόμενος στην εκπαίδευση ο κ. Στυλιανίδης είπε ότι η εμπειρία των ανθρώπων της Πυροσβεστικής θα δώσει στους εθελοντές τα εχέγγυα για να είναι από την μία πιο αποτελεσματικοί την ώρα της μάχης και από την άλλη για να διαφυλάξουν τους εαυτούς τους από τους κινδύνους που υπάρχουν. «Θα είμαστε πάντα στο πλευρό σας. Πιστεύουμε στον εθελοντισμό και σας ευχαριστούμε θερμά για την προσφορά σας προς την πατρίδα και σας διαβεβαιώ ότι θα είμαστε δίπλα σας. Σε συνεργασία και με την τοπική αυτοδιοίκηση, θα προσπαθήσουμε για να επιτύχουμε το βέλτιστο φέτος το καλοκαίρι και να περιορίσουμε τις επιπτώσεις των πυρκαγιών. Γιατί πυρκαγιές θα έχουμε και στόχος είναι να είμαστε πρώτοι, γρήγορα, να μην τις αφήσουμε να επεκταθούν και να περιορίσουμε τις καταστροφικές επιπτώσεις τους. Σας ευχαριστώ για τη συμμετοχή σας σε αυτή τη μεγάλη εθνική προσπάθεια και θα είμαστε μαζί και στο πεδίο και στην πρόληψη, και στην προετοιμασία και ετοιμότητα», κατέληξε ο υπουργός.\nΠροηγούμενο άρθροΝ. Ανδρουλάκης: Τιμούμε τους αγώνες των εργαζομένων σε όλη την ανθρωπότητα\nΕπόμενο άρθρο Βόρεια Ελλάδα: Συνελήφθη άτομο για παιδική πορνογραφία


K. Kasiakogia, N. Christodoulou\nΕίναι γνωστό πως τα τελευταία χρόνια παρατηρείται μια ισχυρή τάση μετανάστευσης Ελλήνων ιατρών προς το εξωτερικό. Οι αιτίες αυτού του φαινομένου είναι σίγουρα πολυπαραγοντικές, αλλά έχει ενταθεί σημαντικά λόγω της πρόσφατης οικονομικής κρίσης. Το Ηνωμένο Βασίλειο είναι ένας από τους πιο δημοφιλείς προορισμούς μεταξύ αυτών που επιλέγουν οι Έλληνες ειδικοί και ειδικευόμενοι ψυχίατροι, όπως αυτό προκύπτει από επίσημα στοιχεία και από τον μεγάλο αριθμό ερωτήσεων που δέχεται τελευταία το περιφερειακό τμήμα Ηνωμένου Βασιλείου της Ελληνικής Ψυχιατρικής Εταιρείας. Οι συστημικές και πρακτικές διαφορές μεταξύ του ελληνικού και του βρετανικού συστήματος υγείας είναι πολλές, και μπορούν δυνητικά να περιπλέξουν τη λήψη αποφάσεων σταδιοδρομίας. Αυτές οι πολύπλοκες διαφορές καθιστούν δύσκολη τη λήψη αποφάσεων για τους ψυχιάτρους, με αποτέλεσμα συχνά να κάνουν «λάθος». Αυτές οι «λανθασμένες» αποφάσεις είναι πολύ συχνά αποτέλεσμα ελλιπούς πληροφόρησης ή παραπληροφόρησης. Για παράδειγμα, μεταξύ των ιατρών επικρατεί σύγχυση για την αντιστοιχία των βαθμών της κλινικής ιεραρχίας και της ειδίκευσης ανάμεσα στην Ελλάδα και το Ηνωμένο Βασίλειο, για το τι σημαίνει ένα καλό χαρτοφυλάκιο, ή για τη σημασία των εξετάσεων για το MRCPsych. Αν και υπάρχουν εκτενείς πληροφορίες για αυτά τα ζητήματα στο διαδίκτυο, η εύρεσή τους μπορεί να γίνει μια χρονοβόρα και επίπονη διαδικασία, ειδικά για κάποιον που δεν έχει οικειότητα με το θέμα. Ως εκ τούτου, υπάρχει ανάγκη παροχής ρεαλιστικών και χρήσιμων πληροφοριών στους Έλληνες ειδικούς και ειδικευόμενους ψυχιάτρους σχετικά με την ψυχιατρική εκπαίδευση και γενικότερα για τη σταδιοδρομία στην Ψυχιατρική στο Ηνωμένο Βασίλειο. Το περιφερειακό τμήμα Ηνωμένου Βασιλείου της Ελληνικής Ψυχιατρικής Εταιρείας αποφάσισε να καλύψει ακριβώς αυτήν την ανάγκη. Το πρώτο μέρος αυτού του δίπτυχου άρθρου παρέχει ένα σημείο εκκίνησης για τους Έλληνες ιατρούς που εξετάζουν τη μετάβασή τους στο Ηνωμένο Βασίλειο για εκπαίδευση ή/και εργασία στην Ψυχιατρική. Πρώτον, επιχειρεί μια γενική επισκόπηση της ψυχιατρικής εκπαίδευσης στο Ηνωμένο Βασίλειο, και εξηγεί πως η πραγματική αντιστοιχία μεταξύ των σταδίων εκπαίδευσης στην Ελλάδα και το Ηνωμένο Βασίλειο συχνά απέχει από την επίσημη αντιστοιχία. Επίσης, εξηγεί τις ειδοποιούς διαφορές μεταξύ των συστημάτων υγείας της Ελλάδας και του Ηνωμένου Βασιλείου και επισημαίνει ορισμένες κοινές παγίδες. Επιπλέον, εξηγεί ορισμένες από τις επιλογές σταδιοδρομίας που μπορούν να ακολουθήσουν οι εκπαιδευόμενοι και ειδικοί ψυχίατροι στο Ηνωμένο Βασίλειο, συμπεριλαμβανομένων των κλινικών, ακαδημαϊκών και λειτουργικών θέσεων. Το δεύτερο μέρος του άρθρου διερευνά πιο λεπτομερώς τη δομή και τους μηχανισμούς της ψυχιατρικής εκπαίδευσης, με έμφαση και πάλι στις σημαντικές διαφορές μεταξύ των εκπαιδευτικών συστημάτων της Ελλάδας και του Ηνωμένου Βασιλείου, και επισημαίνει τις διαφορές αυτές που ενδέχεται να φανούν χρήσιμες σε αυτούς τους ιατρούς που βρίσκονται σε μεταβατικό στάδιο. Το δίπτυχο αυτό άρθρο έχει ενημερωτικό και όχι συμβουλευτικό σκοπό, ως εκ τούτου δεν σκοπεύει να ενθαρρύνει ή να αποθαρρύνει τη μετανάστευση των ενδιαφερομένων.\nΛέξεις-κλειδιά: Ψυχιατρική εκπαίδευση, ελλάδα, Ειδικότητα, Μετανάστευση, Ηνωμένο Βασίλειο\nΨΥΧΙΑΤΡΙΚΗ, 25(1), 55-60, 2014 - Γενικό άρθρο


Αστυνομικός στη φρουρά της ΠΤΔ κατηγορείται για κλοπή αστρονομικού ποσού\nΗ εκπομπή επικοινώνησε με τον αστυνομικό, ο οποίος υποστηρίζει ότι διενεργείται προκαταρκτική εξέταση για το περιστατικό και δήλωσε «Δεν έχω πάρει αυτά τα χρήματα και έχω αποδείξεις. Άλλωστε, ο τρόπος ζωής μου δείχνει πως δεν έχω αυτά τα χρήματα. Δεν αντιστοιχεί στον τρόπο ζωής μου. Θα το δείξει η Δικαιοσύνη. Δεν είμαι ηθικός αυτουργός των πράξεων».\nΜωυσίδης για περιστατικά βίας: «Έχει σαπίσει η κοινωνία μας, τι έχει να χωρίσει η Θεσσαλονίκη;»\nΘεσσαλονίκη: Έφοδος της αστυνομίας σε πάρτι στο ΑΠΘ\nΤρίκαλα: Έριξαν το 1980 στον ποταμό αυτό το μπουκάλι και 41 χρόνια μετά το βρήκαν!\nΤσίπρας για μισθούς: 800 ευρώ ο κατώτατος, 2.000 ευρώ στο νεοεισερχόμενο γιατρό


Ο Σκύλος Μου Κι Εγώ: Βουρτσίστε τα δόντια του ζώου σας και σώστε το από μελλοντικά προβλήματα υγείας\nΤα ζώα, όπως και οι άνθρωποι, χρειάζονται οδοντιατρική φροντίδα! Η σημασία της υγιεινής του στόματος των ζώων είναι μεγάλη και αν δεν δώσετε σημασία σίγουρα θα εμφανιστούν προβλήματα όσο μεγαλώνει το ζώο Σύμφωνα με στατιστικές 80% των σκύλων και 70% των γατιών πάσχουν από κάποιο στοματικό πρόβλημα μετά την ηλικία των τριών ετών.......Δυστυχώς, αυτό δείχνει ότι οι ιδιοκτήτες των ζώων δεν τους βουρτσίζουν τα δόντια. Έτσι προκαλούνται μολύνσεις από βακτήρια, από το φαγητό που τρώνε. Θα πρέπει λοιπόν να φροντίζετε το ζώο σας να έχει πάντα καθαρό στόμα.\nΚαταρχήν, η τροφή που προσφέρετε στο ζώο σας μπορεί να είναι αυτή που θα κάνει τη διαφορά. Υπάρχουν τροφές, σε ξηρά μορφή, ειδικά σχεδιασμένες ώστε όταν τις μασά ο σκύλος να καθαρίσουν τα δόντια του και να μην κολλάνε σε αυτά. Όλες σχεδόν οι σύγχρομες εταιρίες αναπτύσσουν τέτοια ''τεχνολογία'' στις τροφές που πουλάνε.